Archif Newyddion - 2019\nNewyddion o 2019\nParti Nadolig Adran Iau\nCafwyd hwyl a sbri pan ddaeth Sion Corn i ymweld â holl ddisgyblion yr ysgol a chafwyd parti i’w gofio!\nCafodd disgyblion y Cyfnod Sylfaen barti a hanner! Mwynhewch y lluniau!\nDyma griw sy’n llawn brwdfrydedd ac yn greadigol dros ben. Dyma’r syniad diweddaraf! Lapio gyda chwyr gwenyn! Ar werth yn yr ysgol Ionawr 2020.\nApel y Pabi Coch\nDiolch i bawb am gyfrannu.\nBu plant bach dosbarth Meithrin Ms Rhian Haf yn brysur yn gwneud pitsas!\nDiolch i Mrs Macdonald a’i thîm am y cinio Nadolig blasus dros ben!\nDaeth Sion Corn i’r dosbarth Meithrin a chafwyd cyffro mawr!\nCafwyd hwyl yn gwylio’r pantomein ‘Y Trol Wnaeth Ddwyn y Dolig’ yn Pontio.\nDiolch Anti Jean\nDiolch i Anti Jean am flynyddoedd lawer o wasanaeth clodwiw i Ysgol Llanllechid.\nDiolch i Mr Sam Roberts am ddod atom i’n dysgu am Barc Cenedlaethol Eryri.\nCyngerdd Nadolig Ysgol Llanllechid a Chor y Penrhyn\nBraf yw cael nodi fod Ms Lliwen bellach gartref o`r ysbyty, ar ôl arhosiad byr iawn yno. Cafwyd triniaeth faith, a braf yw cael dweud fod Ms Lliwen yn gwella ac mewn hwyliau da, fel arfer! Daliwch ati i wella Ms Lliwen! Mae pawb yn anfon eu cofion atoch.\nToedden nhw`n ddigon o sioe!” meddai pawb, wrth edmygu ein dawnswyr, yn y seremoni gadeirio yn Eisteddfod Dyffryn Ogwen. Dawnsiodd pob un yn ysgfan droed, gan gofio`r symudiadau i`r dim. A braf oedd gweld rhai o`n cyn-ddisgyblion yn serennu yn y seremoni hefyd! Llongyfarchiadau i Beca Nia ar ennill gwobr Medal yr Ifanc, a braf gweld Gwydion Rhys yn canu`r piano,- fel dewin! Diolch i Mrs Wilson am hyfforddi`r disgyblion i ddawnsio, a diolch arbennig i Nel, Addison, Mali, Nanw, Anna, Catrin, Mili, Awel, Lili, Mared Llew a Mared Elain am fod yn ddigon o sioe!\nGwasanaeth Nadolig Cyfeillion Ysbyty Gwynedd\nBraint oedd cael y cyfle i rai o`n disgyblion hŷn gymryd rhan yng Nghapel Carmel ar ddydd Sul, Rhagfyr y cyntaf, mewn gwasanaeth Nadolig arbennig. Cafwyd prynhawn i`w gofio, a braf oedd cymryd rhan gyda thrawsdoriad o bobl o`r ardal. Diolch am y croeso cynnes i gapel Carmel, a braf, unwaith yn rhagor, oedd gweld yr holl addurniadau Nadoligaidd chwaethus gan ddisgyblion yr Ysgol Sul a`r Clwb Dwylo Prysur, yn harddu`r capel.\nDiolch i Mrs Delyth Humphreys, Ms Gwenlli Haf a Mrs Helen Roberts am eu cymorth.\nCafwyd Ffair a hanner, a chiwiau hir i weld Sion Corn! Noson fyrlymus a phawb yn canmol yr arlwy o`r gegin, sef twrci a stwffin cartref Anti Gillian! Diolch i`r holl stondinwyr ac i bawb a ddaeth ynghyd i gefnogi. A diolch arbennig i`n pwyllgor prysur am yr holl waith ymlaen llaw, ac ar y noson! Llwyddiant ysgubol! Diolch o galon i bawb!\nGyda llawenydd a balchder y clodforwn a llongyfarchwn ddisgyblion Ysgol Llanllechid ar yr holl lwyddiannau yn Eisteddfod Dyffryn Ogwen. Roedd hi`n fraint anhygoel cael bod yn bresennol, a gweld ein disgyblion yn dod i`r brig ym mhob maes. Diolch o galon i`r holl blant am eu hymroddiad a`u hymddygiad boneddigaidd drwy gydol y dydd, ac i`r rhieni am eu cefnogaeth. Diolch arbennig i staff Ysgol Llanllechid i gyd, am gydweithredu fel tîm llwyddiannus iawn, er lles y disgyblion. Yn ôl ein harfer, diolchwn i Mrs Helen Williams am ei chymorth hithau, ac i Mrs Gres Pritchrad am ddod atom i gyfeilio. Mae llawer un yn dweud mai fel Eisteddfod Calon Lan y byddant yn cofio`r Eisteddfod hon, gan fod y Cor Plant Bach wedi eu gwefreiddio! Wrth gwrs, nawn ni ddim anghofio buddugoloiaeth y Cor Hŷn chwaith! Llongyfarchiadau hefyd i`r enillwyr Celf a Chrefft a`r tasgau ysgrifenedig. Diwrnod i`w gofio! Gweler rhestr lawn o ganlyniadau am fwy o fanylion.\nLlongyfarchiadau i`r criwiau Dawnsio Disgo ar eu llwyddiant hwythau yn Eisteddfod Dyffryn Ogwen. Diolch o galon i Ms Kathryn am eu hyfforddi. Roeddem hefyd yn ffodus o gael cymorth gan Mia, merch Ms Kathryn i`n rhoi ar ben ffordd, a hefyd Ms Angharad Shone. Llongyfarchiadau gwresog!\nYmddangososdd rai o`n disgyblion ar Stwnsh Sadwrn ar S4C yn ddiweddar – pawb wedi cael modd i fyw!\nCanlyniadau Eisteddfod Dyffryn Ogwen - Ysgol Llanllechid\nRhagyfr 16 - 7:00pm, Pontio, Bangor.\nCofiwch am ein Ffair Nadolig, nos Wener, Tachwedd 29 am 5.30pm. Dewch yn llu!\nCliciwch yma i weld y poster yn fwy\nUn o`n Hathrawon yn Arwain Athrawon Gwynedd sydd ar eu Blwyddyn Gyntaf\nLlongyfarchiadau i Ms Gwenlli Haf am drosglwyddo arferion da ein hysgol i weddill athrawon Gwynedd, sydd ar eu blwyddyn gyntaf. Cafodd Ms Gwenlli Haf ei dewis gan GwE oherwydd ei gwaith rhagorol.\nGan fod y maes hwn yn un o flaenoriaethau`r Cynllun Datblygu Ysgol, bu`r criw Iechyd a LLes yn adrodd i`r Llywodraethwyr ar ein datblygiadau diweddaraf. Diolch hefyd i Mr Emlyn.\nLlongyfarchiadau i`r criwiau Dawnsio Disgo ar ddod yn fuddugol yn Eisteddfod Dyffryn Ogwen, a diolch o galon i Ms Kathryn am eu hyfforddi. Roeddem hefyd yn ffodus o gael cymorth gan Mia, merch Ms Kathryn am ein rhoi ar ben ffordd a hefyd Ms Angharad Shone! Llongyfarchiadau a da iawn chi!\nBu`r rhai o ddisgyblion y Cyfnod Sylfaen wrthin ddiwyd yn ymarfer ar gyfer y seremoni gadeirio yn Neuadd Dyffryn Ogwen. A braf oedd gweld rhai o`n cyn-ddisgyblion yn serennu yno! Llongyfarchiadau i Beca Nia am ennill gwobr Medal yr Ifanc, a braf gweld Gwydion Rhys yn canu`r piano, fel dewin! Diolch i Mrs Wilson am hyffroddi`r disgyblion a rhaid canmol y disgyblion am ddawnsio mor ddeheuig. Roeddent yn werth eu gweld.\nCafwyd diwrnod o ganu a mwynhau a chodwyd £268.01 tuag at yr elusen hon.\nMae Rhestr Testunau Eisteddfod yr Urdd ar gael ar lein: cliciwch yma\ndyma rai o’r llyfrau / cystadlaethau isod, os ydych chi am archebu, rhowch wybod:\nCOR BL 6-ADRAN AC YSGOLION\nUNAWD BL 6 AC IAU\nEisteddfod Gadeiriol Dyffryn Ogwen - Rhaglen y Dydd\nMynediad i Ysgol Gynradd * Medi 2020 *\nDiolch Anti Wendy!\nDiolch i Anti Wendy am ei gwaith!\nO dan ambarel Dinasyddiaeth Fyd Eang, bu rhai o’n disgyblion hynaf yn cyfansoddi barddoniaeth gyda’r gwr o Jamaica, Yasus Afari!\nDiolch i Dr Ross Roberts am ddod atom i gynnal sesiynau ffitrwydd a chadw’n heini.\nRoedd hi’n braf gweld llond neuadd o bobol wedi dod ynghyd i’n cefnogi! Diolch!\nBraf gallu dod at ein gilydd i help pobl eraill. A’r tro yma cafwyd diwrnod hwyliog, wedi ei drefnu gan y Cyngor Ysgol i godi arian tuag ar Gronfa Ms Lliwen.\nMs Gwenlli Haf\nCafodd Ms Gwenlli Haf ei dewis gan GwE i roi sgwrs ddifyr i athrawon Gwynedd, sy’n dechrau ar eu gyrfa. Llongyfarchiadau Ms Haf!\nDyma’r plant hynaf yn mynd amdani!\nYr un yw ein diolch hefyd i gyfeillion Ysgol Llanllechid am eu gwaith caled yn trefnu’r noson Cyri a Cwis. Diolch o galon am eich holl waith gwych! A diolch arbennig i Anti Wendy am fod yn gwisfeistres mor broffesiynol. Roedd pawb yn canmol y noson hon! Gwych! Cawn wybod maes o law faint o arian a godwyd i Gronfa Ms Lliwen ac Ysgol Llanllechid.\nLlongyfarchiadau Hari, Sion Dafydd, Caleb, Ned, Ceirion, Aron, Erin, Mali a Seren ar eu perfformiadau campus yng nghystadleuaeth Athletau Dan-do ysgolion Gwynedd yn ddiweddar. Daeth y tîm yn ail allan o 12 ysgol, mae hynny'n dipyn o gamp! Bydd y tîm yn cynrychiol'ir ysgol yn y rownd nesaf yng nghanolfan Brailsford, Bangor o fewn yr wythnosau nesaf. Pob lwc i chi!\nT4U Bocsys Nadolig\nLlongyfarchiadau i'r Ysgolion canlynol am gael trwodd I Rownd Terfynol Sportshall Cynradd 2019.\nBro Idris A\nGodre’r Berwyn 1\nEifion Wyn 1\nBydd y gystadleuaeth yn cael ei chynnal yn y Neuadd fawr yn Ganolfan Brailsford, Bangor ar Ddydd Iau Tachwedd 28. Ysgolion i gyrraedd am 10:45 i gofrestru a chynhesu i fyny - cystadleuaeth yn dechrau am 11:00a.m. gorffen 13:00p.m.\nCinio Gwyl Cynhaeaf\nMae Meleri Davies wedi cael ei enwebu ar gyfer rhestr fer gwobrau Academi Cynaladwyedd 2019 Cymru fel Eiriolydd Cynaladwyedd, a chyrraedd y rhestr fer yng ngwobrau Regen ar lefel Prydain fel 'Green Energy Pioneer'\nEwch ati I bleidleisio!\nBraint oedd gwahodd y bardd Yasus Afari o Jamaica atom i Ysgol Llanllechid – a`i neges oedd:\nUn Byd, Un cariad, Un Ddynoliaeth. Cawsom amser difyr yn ei gwmni yn canu, dawnsio ac yn dysgu am Jamaica, ynghyd â dysgu am bwysigrwydd cyfeillgarwch,a`n cydymwneud â`n gilydd fel brodyr a chwiorydd ar draws y byd, gan ddathlu ein gwahaniaethau a dysgu oddi wrth ein gilydd.\nCyfarfod Diolchgarwch Capel Carmel\nBraf iawn oedd cael mynd i Gapel Carmel i`r Gwasnaeth Diolchgarwch, a diolch unwaith eto i Mrs Helen Williams am ei gwaith di-flino yn arwain y cyfan gyda athrawon eraill yr Ysgol Sul.\nTro dosbarth Mrs Tegid oedd cymryd rhan yn y gweithdy daeareg y tro yma o dan arweiniad\nMae blynyddoedd wedi mynd heibio ers i Mrs Bethan Jones a`r disgyblion blannu ein coed afalau ac erbyn hyn maent yn dwyn ffrwyth – llond bwcedi i ddweud y gwir! Bu`r disgyblion yn brysur yn eu hel ac yn gwneud pentyrau o gacenau afalau blasus!\nBu cryn brysurdeb yn creu ysgytlaeth iach fel rhan o`n gwaith ar gyfer lles a iechyd.\nDiolch am y disgo`r Urdd unwaith eto. Braf gweld ein disgyblion i gyd yn dal at ii siarad Cymraeg tu allan i libart ein hysgol. Da iawn chi!\nAmgueddfa Owain Glyndwr ac Eglwys Rhug\nAeth dosbarth Mrs Tegid draw i Amgueddfa Owain Glyndwr yng Nghorwen i ddysgu mwy am ein harwr. Cyn troi nol, bu cyfle i fynd i Eglwys Rhug i dreulio orig dawel yn sylwi a myfyrio. Diwrnod da!\nLlongyfarchiadau calonogol i`r disgyblion a fu`n llwyddiannus yn Sialens Ddarllen yr Haf. Cliciwch ar y linc i weld eu lluniau!\nDiolch i Leisa Mererid a Sheila am ddod draw i Ysgol Llanllechid i rannu negeseuon y Fflam Heddwch ac am ein dysgu ni i gyd i ymwneud â symudiadau`r Goeden Ioga.\nNoson Cyri a Cwis!\nAeth dosbarth Blwyddyn 3 draw i Sir Fôn yn ddiweddar i gael gwneud gweithgaredd map ym Mhlas Newydd. Gan ein bod yn canolbwyntio ar goedwigoedd, roedd yn brofiad bendigedig cael dilyn y llwybrau hyfryd drwy’r coed, a gweld nifer fawr o wiwerod cochion yn sboncio yma a thraw ar hyd y canghennau uchel. Roedd lliwiau’r dail yn fendigedig, ac roedd y cyfan yn atgoffa’r plant o gerdd ‘Dawns y Dail’ gan T. Llew Jones.\nAr ôl cael cinio yn yr awyr agored, aethom draw i Oriel Môn yn Llangefni, lle cawsom weithdy arbennig. Cawsom ein haddysgu sut i edrych yn fanwl ar wahanol ddarnau o gelfyddyd, gan ganolbwyntio ar liw, siap a chynnwys cefndiroedd y darluniau. Mae’n anhygoel sylweddoli faint o fanylion diddorol sy’n digwydd yng nghefndir pob un o’r lluniau, a’n bod yn colli gweld cymaint ohonynt wrth gerdded heibio’n gyflym! Diwrnod gwerth chweil!\nBellach mae ein wal Meddylfryd o Dwf wedi ei chwbwlhau a diolch i Mrs Anwen Burgess am gydweithio mor egniol gyda`r ysgol ar y cynllun hwn. Mae`r wal yn werth ei gweld ac wedi newid y gofod tu allan i`r Cyfnod Sylfaen yn syfrdanol. Mae pob disgybl yn yr adran Cyfnod Sylfaen wedi creu llun ar gyfer y murlun ac mae`r sloganau sydd arno yn rhai y byddwn yn cario hefo ni Sul, gwyl a gwaith! Diolch i Mrs Wilson am arwain y cynllun a diolch hefyd i Mr Garem Jackson am ddod draw i Ysgol Llanllechid i gymryd rhan yn y bwrlwm!\nYsgol Llanllechid ar y Newyddion ar S4C\nAr Fedi 14eg roedd Ysgol Llanllechid ar y Newyddion Cymraeg! Cymorth cyntaf oedd y pwnc dan sylw, a hynny ar ddiwrnod cenedlaethol Cymorth Cyntaf. Roeddem yn ffodus eto eleni o gael cwmni Mr Dafydd Beech o`r Groes Goch i`n harwain. Cafwyd diwrnod byrlymus a digon o gyfle i ddysgu sgiliau pwysig bywyd. Diolch o galon Mr Beech!\nDiolch i Llion Williams, actor amryddawn, am ddod draw unwaith eto i berfformio sioe Taith yr Iaith i`r Adran Iau. Sioe fendigedig yw hon, yn olrhain taith ein hiaith o`i dechreuad i`r presennol. Rhyfeddir at yr holl rwystrau sydd wedi wynebu ein hiaith ar hyd y canrifoedd, a`r rhyfeddod mwyaf yw ei bod yn parhau i ffynnu, yn wyneb yr holl dreialon – ond ni ellir llaesu dwylo, â tharged ein Llywodraethwyr yn filiwn o siaradwyr Cymraeg erbyn 2050, ymlaen mae Canan! Dyma beth yw addysg bwysig dros ben!\nDiolch yn fawr i Gwenda am ddod draw at y Cyfnod Sylfaen i son am fywyd ers talwm, pan nad oedd son am drydan yn y cartrefi.\nDiolch i Mr Stephen Jones a Mr Emlyn am arwian y Clwb Codio wythnosol. Mae hwn yn glwb poblogaidd dros ben!\nMyfyrwyr Prifysgol Bangor\nAeth ein disgyblion Blwyddyn 6 draw i Lanllyn ar lannau llyn Tegid, i gymryd rhan mewn gweithdai, i ddangos rhai o arferion da Ysgol Llanllechid i 150 o fyfyrwyr o Brifysgol Bangor. Cafwyd amser gwerth chweil a braf cael cyd-wethio a chyd rannu arferion da ein hysgol hefo athrawon y dyfodol. Diolch i Ms Gwenlli Haf ac i Mrs Tegid am eu cymorth parod ac i`n disgyblion Bl 6 am eu hymddygiad boneddigaidd, eu brwdfrydedd a`u haeddfedrwydd. Diolch Hefyd i Gwawr Maelor o Brifysgol Bangor am y gwahoddiad.\n"Diolch yn fawr iawn i chi gyd blant Blwyddyn 6 Ysgol Llanllechid a'r athrawon am ddod draw yr holl ffordd i Lan-llyn i ganu ac i ddysgu canu i 150 o ddarpar athrawon ! Waw dyna chi gamp - dysgu cyn gymaint o athrawon! Sut oeddech chi'n gallu canu a symud a gwneud cyflwyniadau am dros awr gyfan a chofio popeth, wel mae'n amlwg eich bod yn cael llawer o hwyl yn perfformio yn yr ysgol.\nDiolch hefyd am fod mor gwrtais a llawen hefo pawb! Wir, rydych chi unwaith eto yn rhoi Ysgol Llanllechid ar y map!\nDwi'n siwr y bydd y criw sy'n dysgu bod yn athrawon yn dysgu o leiaf un gân Cymraeg mewn 150 o ysgolion wythnos nesa! Dyna chi dda yntê! A hynny diolch i chi gyd! Mi rydach chi'n athrawon canu ac actio gwerth chweil!"\n- Gwawr Williams\nYsgol Llanllechid yn Japan\nWrth i ni gyd chwysu chwartiau yn cefnogi ein gwlad, cafodd Mr David Alsop, tad Elsi, y cyfle i fynd i Japan i wylio`r gemau! A chwarae teg iddo – aeth a chrys Ysgol Llanllechid hefo fo, ac mae`r lluniau`n werth eu gweld. Enghraifft arall o Addysg Byd Eang! Diolch Mr Alsop.\nCliciwch yma am Bwydlen Cinio Ysgol\nCliciwch yma am fwy o fanylion ynglŷn â chinio Ysgol\nTreialon Rygbi Ysgolion Eryri wedi eu gohirio.\nByddant yn cael eu cynnal rwan ar Hydref 7fed a'r 9fed.\nDiolch i swyddog o`r Gwasanaeth Tân am ddod i Ysgol Llanllechid i drafod ei gwaith a pheryglon tan.\n"Diolch yn fawr iawn am y cyfle i gydweithio hefo Ysgol Llanllechid. Braf iawn cael gweld y wal arbennig yma pob bore a brwdfryedd y plant tuag ati."\n- Anwen Burgess\nDiolch i gyfeillion Ysgol LLanllechid am brynu rhoddion gwerthfawr a defnyddiol i bob dosbarth, sef adnoddau ar gyfer amseroedd chwarae er mwyn sicrhau fod pawb yn cadw`n iach a heini! Hefyd, diolchir am y llyfrau a`r cyfraniad o £1,000 i`w prynu. Llond trol o ddiolch!!\nDIWRNOD CYMUNEDOL a SIARTER IAITH\nFfair Hydref Ysgol Llanllechid\nRoedd ein Ffair Hydref flynyddol eleni yn llwyddiant ysgubol, ac er gwaethaf y tywydd anffafriol, daethoch yn eich lluoedd, yn rieni a chyfeillion i`n cefnogi, a gwerthfawrogir hynny yn fawr.\nDiolch arbennig i chi rieni/gwarcheidwaid a staff yr ysgol am eich holl ymdrechion. Roedd hi`n Ffair wirioneddol fendigedig, a`r gwaith caled gan aelodau prin y pwyllgor, o dan gadeiryddiaeth Angharad Llwyd wedi talu ar ei ganfed!\nDiolch i bawb a wnaeth gynorthwyo mewn unrhyw ffordd ar y diwrnod; i chi fu`n helpu ar y stondinau, wrth y drws, trefnu`r gemau, trin gwalltau, gwneud `candy fflos`, peintio wynebau a llawer mwy – diolch o waelod calon.\nDiolch arbennig iawn i Hogiau`r Bonc am ein diddanu ac am greu awyrgylch wych i`r Ffair, a braf oedd gweld aelod ychwanegol yn eich plith, sef Gruff annwyl (4 oed) yn bwrw iddi ar ei gitar yn eich cynorthwyo!\nDiolch hefyd i ser y byd teledu, sef Deian a Loli, am deithio o bellafion y Sir i fod yma gyda ni. Roedd hi`n fraint cael eich cyfarfod, a braf oedd gweld y ciw hir o blant yn aros am lun a llofnod. Yn sicr, mae ein disgyblion wrth eu boddau yn gwylio rhaglenni Deian a Loli ar S4C!\nUn o`r uchafbwyntiau oedd y cinio blasus o`r gegin! Dan ni erioed wedi blasu cystal sglodion a cyri sôs yn ein byw! Popeth arall hefyd yn flasus dros ben, a`r ffaith fod rhaid mynd i chwilio am fwy o fwyd i werthu yn tystio i ansawdd y cinio! Diolch o galon i Anti Gillian a`i thîm am yr holl waith di-flino yn y gegin.\nDiolch hefyd i`n noddwyr am eu cyfraniadau ar gyfer y raffl; byddwn yn diolch iddynt ar wahan am eu haelioni tuag at Ysgol Llanllechid.\nHefyd, diolch diffuant i`r rhai ohonoch a arhosodd ar ôl y Ffair i glirio ac i gyfri`r arian – gwaith tîm bendigedig!\nNid ar chwarae bach mae trefnu Ffair mor fawr â hyn, a gwerthfawrogwn eich cymorth a`ch cefnogaeth ar y diwrnod yn fawr iawn. Yn yr un modd, diolchir hefyd i bobl yr ardal am eu cefnogaeth. I`r dyfodol, erfyniaf ar y rhai ohonoch sy`n gallu i ddod i helpu ar ein pwyllgor i fynychu cyfarfodydd, er mwyn ysgafnhau`r baich i`r rhai sy`n trefnu. Sylweddolwn beth yw prysurdeb bywyd a bod amser yn brin, ond byddai hyn o gryn gymorth i ni.\nDiolch, diolch yw ein cân – a bydd y cyfan o`r arian a godwyd yn mynd yn ôl i`n plant i gynorthwyo i ostwng prisiau ein tripiau dirifedi ac ati.\nHoffwn hefyd gymryd y cyfle hwn i ddiolch i`r Cyfeillion am brynu adnoddau arbennig i bob dosbarth, sef adnoddau ar gyfer amseroedd chwarae. Mae`n fraint cael dweud fod pob dosbarth drwy`r ysgol wedi derbyn llond bocs o offer ar gyfer cadw`n iach a heini yn ystod amseroedd chwarae! Diolch hefyd i`r Cyfeillion am brynu gwerth mil o bunnau o lyfrau i ni fel ysgol. Rydym yn lwcus iawn ohonoch!\nI gloi, felly, diolchwn i bawb am bob cyfraniad i`n helpu, boed yn fach neu fawr, a`r cyfan er budd plant arbennig Ysgol Llanllechid.\nHoliadur Cinio Ysgol\nHanes yn y Cyfnod Sylfaen\nDyma beth oedd wedi cael ei adael ar y fainc yn y Neuadd Fwyta!\nDewch i`r Ffair!\nDyma neges gan PC Owain Edwards – “Dewch i`r Ffair!”\nDiolch Mari Watcyn am y geiriau teimladwy a charedig.\nGweithdai Cerdd y Cyfnod Sylfaen\nDyma Mrs Delyth Humphreys a Ms Kathryn yn brysur hefo`n plantos yn dysgu rhythmau ac ati.\nAeth rhai o ddisgyblion y Cyfnod Sylfaen i Amgueddfa Lechi yn Llanberis i ddysgu am fywyd y chwarelwyr – gwersi pwysig.\nWrth fy Modd Hefo Bwyd Cymreig\nMynediad i Ysgol Gynradd - Medi 2020\nDiolch i Mr Kervegant am ei anrheg arbennig. Byddwn yn brysur iawn yn fuan yn tyfu madarch!\nAt ymyl llyn Corddi ar Lon Fach Odro yr aeth disgyblion Bl 3, sef disgyblion Mrs Marian Jones, i graffu ar fyd natur yn ystod sesiwn Addysg Awyr Agored.\nDaeth Mari ac Owain draw i Ysgol Llanllechid, sef cyflwynwyr Stwnsh Sadwrn, i gael sbort a sbri hefo`n disgyblion. Blantos, cofiwch wylio pob dydd Sadwrn rwan er mwyn gweld eich hunain ar S4C!\nAeth ein disgyblion hynaf i Goedwig Eithinog i ddatblygu eu sgiliau gwyddonol yn yr awyr agored. Diolch yn fawr i Mr Ben Stammers am ei arweiniad parod ac am ei gyfraniad gwerthfawr i fywyd a gwaith Ysgol Llanllechid.\nYsgol Llanllechid ar Newyddion S4C\nAr Fedi 14eg roedd Ysgol Llanllechid ar y Newyddion Cymraeg. Cymorth cyntaf oedd y pwnc dan sylw a hynny ar ddiwrnod cenedlaethol Cymorth Cyntaf. Roeddem yn ffodus eto eleni o gael cwmni Mr Dafydd Beech o`r Groes Goch i`n harwain. Cafwyd diwrnod byrlymus a digon o gyfle i ddysgu sgiliau pwysig bywyd. Diolch o galon Mr Beech.\nAeth Blwyddyn 6 draw i Bentre Peryglon i ddysgu am sut i gadw eu hunain yn saff a diogel.\nDiolch i chi am ddiolch i ni!\nCYSTADLEUAETH - ENNILL CROMEBOOK I'CH YSGOL CHI!\nSesiwn Imiwneiddio Ffliw - 15eg o Hydref\nDiolch i Mr Dafydd Beech o`r Groes Goch am ddod at ein disgyblion hynaf i`w trwytho mewn technegau Cymorth Cyntaf. Cafwyd prynhawn penigamp a phwy ddaeth draw i ffilmio, neb llai na S4C!\nCystadleuaeth Stori Fer Rhaglen Aled Hughes BBC Radio Cymru\nRydym yn galw ar ddisgyblion i ysgrifennu stori fer o ddim mwy na 500 gair ar thema "Y Penblwydd", i gyd fynd a dathliadau penblwydd Sali Mali yn 50 oed, un o brif gymeriadau llyfrau plant Cymru.\nMae pedwar categori eleni –\nIaith gyntaf blwyddyn 3 a 4,\nAil iaith blwyddyn 3 a 4,\nIaith gyntaf blwyddyn 5 a 6\nAil Iaith blwyddyn 5 a 6.\nBydd Aled yn darlledu ei raglen o ysgolion y pedwar enillydd yn ystod wythnos 21 i 25 Hydref (gyda chaniatâd yr ysgol / disgybl a’u rhieni/gwarchodwyr), a bydd yr enillwyr eu hunain yn derbyn rhodd gan y Cyngor Llyfrau.\nIfana Saville ac Anni Llyn yw’r beirniaid fydd yn pori drwy'r straeon ac yn dewis y bedair stori orau.\nBydd y gystadleuaeth yn cael ei lansio yn swyddogol ar raglen Aled Hughes, fore Mawrth Medi 24ain .\nOs am gystadlu, rhaid i'r ysgol anfon eu straeon byrion (ynghyd a ffurflen gais sydd i’w chael ar wefan Radio Cymru) i Radio Cymru erbyn y dyddiad cau, Hydref 4ydd.\nRhaid nodi'n glir ffugenw’r disgybl, y categori ac enw’r ysgol ar ben pob stori os gwelwch yn dda.\nBydd angen i'r ysgol gadw rhestr o'r enwau sy'n cyd-fynd a'r ffugenwau.\nOes gennych ysgrifenwyr ifanc yn eich hysgol sydd â dychymyg byw ac ar dân eisiau ysgrifennu? Os oes, yna fe gynhelir sesiwn gyntaf Sgwad ‘Sgwennu Tŷ Newydd ar ddydd Sul 22 Medi, yng Nghanolfan Ysgrifennu Tŷ Newydd, Llanystumdwy, o 11.00 am – 2.00 pm. Gruffudd Eifion Owen, Bardd Plant Cymru fydd yng ngofal y Sgwad gyntaf hon.\nFfi pob Sgwad unigol yw £10 a gellir cofrestru a thalu ar lein ar wefan Tŷ Newydd (fel arall, gellir talu â siec).\nYdych chi eisiau dysgu Cymraeg?\nCroeso`n ol. Diwrnod Cyntaf y Tymor yw Medi 4ydd.\nUnwaith eto, daeth hi’n amser ffarwelio hefo`n disgyblion Blwyddyn 6; disgyblion aeddfed, dawnus, rhugl yn y Gymraeg ac arweinwyr y dyfodol!\nDiolch i Sheila o ‘Fflam Heddwch y Byd’ am alw draw i’n gweld!\nLle gwell i fynd i gerdded na Nant Ffrancon!\nCanu hefo Lisa Jên\nProfiad a hanner yn Neuadd Ogwen!\nRhialtwch diwedd y flwyddyn! A hufen ia Mon ar Lwy am ddim i bawb!\nCyflwyniadau grymus i’r Llywodraethwyr! Diolch i Mrs Wilson am arwain. Hefyd, mae`r murlun tu allan Adran y Cyfnod Sylfaen ar y thema Meddylfryd o Dwf a welodd olau dydd o dan waith yr ysgol fel ysgol arweiniol greadigol yn werth ei weld. Diolch i Anwen Burgess am ein cynorthywo.\nLle bendigedig! Dosbarth Meithrin yn cael modd i fyw!\nProifatharwes yn Delhi yw Avantika a`n ffrind ni oll. Diolch Avantika am agor ein gorwelion mewn cymaint o ffyrdd a diolch arbennig am y gweithdai clapio a’r yoga ysgol gyfan.\nClwb Henoed Rachub\nDiolch i’n plantos ac i Harry Bale am ddiddanu ein ffrindiau o Glwb yr Henoed yn Rachub\nA dinasyddiaeth fyd-eang – braint oedd cael cwmni Dr Salama yn ein plith.\nDiolch i Ysgol Dyffryn Ogwen am drefnu`r weithgaredd flynyddol hon.\nNoson o Wledda\nCafwyd sbort yn gwledd a chymdeithasu ar ddiwedd y tymor!\nDa iawn Bl 6 ar ennill tystysgrifau nofio.\nMae cymaint o hwyl i’w gael pan fo athrawon mor arbennig yn ymlacio a chael hwyl hefo’n plantos..\nTren Bach Porthmadog\nTaith hyfryd i’r Cyfnod Sylfaen. Diolch i Anti Wendy am drefnu.\nMabolgampau’r Adran Iau\nDiolch i Michel Downey am gadw cysylltiad hefo ni yma yn Ysgol Llanllechid o Batagonia bell.\nDiolch diffuant i’r Prifardd Ieuan Wyn am ddod draw i’n gweld ac i rannu ei ddoniau hefo ni.\nRoedd taith flynyddol y Cyfnod Sylfaen i Langollen yn un i’w chofio!\nCynhadledd Newid Hinsawdd\nBraint oedd cael cymryd rhan yn y gynhadledd hon ym Mhrifysgol Bangor.\nPawb wrthi’n trio eu gorau glas a’r wybren yn glir!\nDo, cyrhaeddodd disgyblion CA2 y copa. Llongyfarchiadau! A llongyfarchiadau hefyd i Mrs Davies Jones, Mr Stephen Jones, Ms Kathryn New. Diolch i Stephen Jones o Gwmni Anelu.\nCyflwyniad call a phwysig oedd hwn yn sôn am beryglon cyffuriau ac ati! Diolch!\nMae plant y Cyfnod Sylfaen yn cofio neges Carys Ofalus wrth groesi’r ffordd!\nCafwyd noson i’w chofio yn y Clwb Rygbi. Diolch i’r Cyfeillion a diolch i bawb am ddod a’u beics! Lleoliad gwerth chweil ar noson gynnes, braf.\nDa iawn chi ar eich llwyddiant! Gweler y lluniau!\nCyngerdd Mawreddog Ysgol Llanllechid a Chôr Meibion y Penrhyn\nUn o’n uchafbwyntiau y flwyddyn addysgol hon oedd y Cyngerdd a gynhaliwyd ar y cyd rhwng Côr Meibion y Penrhyn a Chôr Ysgol Llanllechid. Roedd y sain a gafodd ei gynhyrchu yn ystod y noson hon yn anghyffredin ac yn angerddol. Derbyniodd yr ysgol gamoliaeth uchel, a diolchir yn ddi ffuant iawn i Mrs Delyth Humphreys am ei hamser yn arwain ac yn addysgu’r disgyblion i ganu i’r fath safon. Diolch hefyd i Ms Sioned Webb am fod mor barod i gyfeilio i ni. Edrychwn ymlaen at gael cyfle eto i ganu hefo Côr Meibion y Penrhyn! Yn ystod y noson hefyd cafwyd rhaglen lawn o eitemau gan Ysgol Llanllechid. Y Gan Actol – Caellwyngrydd, Gruffydd Beech – Cadw Mi Gei (ail wobr yn yr eisteddfod Sir); Harry Bale – Unawd Corn; Cerddorfa Ysgol Llanllechid – Tango a Cha Cha Cha; Gwenno Beech – Llefaru Unigol; Y Gornel Dywyll (Gwobr Gyntaf yn Eisteddfod Genedlaethol yr Urdd); Parti Llefaru – Parti Llefaru gorau`r Byd; Ensemble Lleisiol – Mil Harddach Wyt; Côr Cerdd Dant: Un Blaned Gron; Adran yr Urdd Dyffryn Ogwen – Can y Sipsi a Cherdd Dant – Eira (gwobr Gyntaf yn y Eisteddfod Genedlaethol yr Urdd). Wedi hyn perfformiodd côr Ysgol Llanllechid amrywiaeth eang o ganeuon gan gynnwys caneuon traddodiadol Cymreig. Cafwyd caneuon grymus gan Gôr Y Penrhyn, ac ymunodd y ddau gôr ar ddiwedd y noson i ganu Calon Lân a Byd o Heddwch. Daeth y noson i ben gyda`r anthem yn atseinio dros y fro!\nTaith Cyfnod Sylfaen\nAeth disgyblion y Cyfnod Sylfaen ar dren bach Porthmadog ac i gael cyfarfod a chael hwyl hefo’r lamas! Diolch i bawb am y daith lwyddiannus. Dach chi’n seren Mrs Williams!!\n"Thank you for choosing to bring the children to us yesterday. We had a fantastic time and it was brilliant to spend time sharing our wonderful llamas with such well behaved, enthusiastic, interested children. They really were a credit to the school! "\nTaith y Cestyll\nGwybodaeth yn dod yn fuan ......\nBu disgyblion Ysgol Llanllechid yn bresennol pan gafodd canllaw newydd i ddysgu yn yr awyr agored ei lansio ar Dydd Gwener Mehefin 21 yng Nghanolfan Mynydda Plas y Brenin. Mae’r canllaw, sy’n cael ei lansio gan Iolo Williams, yn dod â gwybodaeth a phrofiad arbenigwyr awyr agored ar draws Cymru at ei gilydd.\nYn ôl y llysgennad, Iolo Williams, “Dwi’n falch iawn o fod yn rhan o’r lansiad yma heddiw i annog mwy o blant a phobl ifanc i fwynhau dysgu yn yr awyr agored. Mi yda ni yn clywed gymaint heddiw am broblemau iechyd meddwl, gordewdra a diffyg ymarfer corff yn gyffredinol ac mae gan yr awyr agored ran bwysig iawn i’w chwarae yn taclo’r problemau yma. Doeddwn i ddim yn mwynhau addysg ffurfiol, ac mae na amryw yr un peth a fi, ond mi oeddwn i wrth fy modd yn mynd allan efo taid a fy mam am dro yn dysgu am fyd natur. Dwi’n gweld yr adnodd yma fel hwb i fwy o blant ac oedolion wneud yr un peth, gan ddysgu yn yr awyr agored.”\nCynhaliwyd cyngerdd arbennig iawn yn neuadd Ysgol Dyffryn Ogwen ar Fehefin 26. Bu`n gyfle i Ysgol Llanllechid rannu llwyfan hefo Côr Meibion y Penrhyn, a chafwyd gwledd o ganu. Braint ac anrhydedd oedd cael canu hefo Côr y Penrhyn, a bydd ein disgyblion ni yn cofio`r profiad am weddill eu hoes!\nRoedd hwn yn gyngerdd oedd wedi cael ei drefnu i godi arian ar gyfer plant yr ysgol sy`n derbyn triniaethau meddygol. Cyfeiriwn yn benodol at Ela Lois, sydd yn ferch fach hynod o ddewr, ac sydd wedi derbyn triniaeth cymhleth yn yr Almaen a dymunwn adferiad iechyd llwyr a buan i Ela.\nYn ystod y noswaith, cafwyd amrywiaeth o eitemau gan gynnwys: Y Gan Actol – Caellwyngrydd, Gruffydd Beech – Cadw Mi Gei (ail wobr yn yr eisteddfod Sir); Harri Bale – Unawd Corn (ennill yr ail wobr yn yr Eisteddfod Sir) ; Cerddorfa Ysgol Llanllechid – Tango a Cha Cha Cha; Gwenno Beech – Llefaru Unigol; Y Gornel Dywyll (Gwobr Gyntaf yn Eisteddfod Genedlaethol yr Urdd); Parti Llefaru – Parti Llefaru gorau`r Byd; Ensemble Lleisiol – Mil Harddach Wyt; Côr Cerdd Dant: Un Blaned Gron; Adran yr Urdd Dyffryn Ogwen – Can y Sipsi a Cherdd Dant – Eira (gwobr Gyntaf yn y Eisteddfod Genedlaethol yr Urdd). Wedi hyn perfformiodd côr Ysgol Llanllechid amrywiaeth eang o ganeuon gan gynnwys caneuon traddodiadol Cymreig. Cafwyd caneuon grymus gan Gôr Y Penrhyn, ac ymunodd y ddau gôr ar ddiwedd y noson i ganu Calon Lân a Byd o Heddwch. Daeth y noson i ben gyda`r anthem yn atseinio dros y fro!\nDiolch i Mrs Delyth Humphreys am ei holl egni a`i hymroddiad wrth arwain y ddau gôr a diolch i ffrind arbennig Ysgol Llanllechid, sef Sioned Webb, am ddod atom i gyfeilio mor ddawnus. Diolchwn hefyd i Arwel Davies am ei arweinaid a`i gydweithrediad ac i aelodau Côr y Penrhyn am gytuno i rannu llwyfan hefo ni. Diolchwn hefyd i Fran Davies, cyfeilyddes Côr Meibion y Penrhyn.\nDiolch i Mr Dylan Davies, prifathro Ysgol Dyffryn Ogwen am gael defnyddio Ysgol Dyffryn Ogwen ar gyfer y noswaith.\nDiolch i chi`r rhieni a chyfeillion Ysgol Llanllechid am eich holl gefnogaeth a`ch cymorth parod.\nDiolch yn fawr iawn i`r canlynol am y gwobrau raffl:\n•\tVenue Cymru\n•\tY Llechen\n•\tTy Golchi\n•\tGarej Ffrydlas\n•\tAll Sewn Up\n•\tClustogau gan Janice Williams\n•\tTaleb Ciwticwls gan Ffion Jones\n•\tCwrw Ogwen\n•\tCeri Isac – Hamper\n•\tCeri Evans - Potel Gin\nCliciwch yma i weld fideos a lluniau Cyngerdd Mawreddog\nNos Wener, Mehefin 28,\nAeth disgyblion dosbaerth Mrs Wilson i`r Wybrnant, a phwy oedd yno yn aros amdanynt ond yr Esgob William Morgan! Mwynhewch y lluniau!\nAeth disgyblion y cyfnod Sylfaen i Pontio i weld sioe arbennig Rwtch Ratch!\nRhaglen brechu rhag y ffliw mewn plant\nYn 2019/20, bydd pob plentyn yn y dosbarth derbyn i flwyddyn ysgol 6 yn cael\ncynnig brechiad y ffliw drwy chwistrell trwyn yn yr ysgol unwaith eto. Cliciwch yma am fwy o wybodaeth\nMae Pawb yn Gallu Llwyddo\nDyma nhw ein Blwyddyn 6 yn mwynhau eu hunain yng Nghaerdydd!\nCroeso cynnes yn ol i Ela a Lili i Ysgol LLanllechid. Bu`n fraint cael treulio bore hefo`n gilydd yn canu, peintio a rhannu straeon. Merch fach ddewr iawn yw Ela ac mae Lili yn ddigon o sioe!\nMae rhai o blant y Cyfnod Sylfaen wedi bod yn dysgu sut i wneud llosg fynyddoedd, a dyma ymgais E.H. pan aeth ati gartref! Bendigedig!\nLlawer o ddiolch i Mr Dafydd Beech am ddod draw atom at Flwyddyn 6, sef dosbarth Mr Stephen Jones, i ddysgu sgiliau bywyd hanfodol sef: Cymorth Cyntaf. Llawer iawn o ddiolch i Mr Beech am fod mor barod i helpu`r ysgol mewn cymaint o wahanol ffyrdd.\nGyda Plant Ysgol Llanllechid a Côr Meibion y Penrhyn.\n26ain o Fehefin\nLleoliad y Cyngerdd: Ysgol Dyffryn Ogwen\nPencampwriaeth Cyfeiriannu Gwynedd\nParc Glynllifon oedd y lleoliad ar y sethfed o Fehein. Da iawn Osian ac Eban am eich ymdrechion.\nLlongyfarchiadau i`r holl disgyblion a ddaeth i`r brig yn y cystadlaethau Celf a Chrefft yn Sioe Dyffryn Ogwen.\nAr gaeau Dol Ddafydd bu ein disgyblion Blwyddyn 3 a 4 yn cymryd rhan yng Ngwyl Rygbi`r Dalgylch. Da iawn chi!\nGwrandewch ar y stori ddiddordol hon!\nMae disgyblion y Cyfnod Sylfaen wedi bod wrthi`n cyfarfod ar ol ysgol yn wythnosol i chwarae peldroed. Bydd yr Adran Iau wrthi hefyd o`r wythnos nesaf ymlaen!\nLlongyfarchiadau gwresog i Gwenno Beech ar ennill y wobr gyntaf am lefaru unigol yng nghystadleuaeth Blynyddoedd 3 a 4 yn yr Eisteddfod Genedlaethol yr Urdd; talent a hanner! Llongyfarchwn ein cor cerdd dant ar berfformio ‘Un Blaned Gron’ mor soniarus yn y rhagbrawf yng Nghaerdydd. Roedd ein ensemble lleisiol hefyd yn werth eu clywed wrth i Chenai Chicanza, Mari Watcyn a Mia Williams gyd-ganu ‘Mil Harddach Wyt’ yn hyfryd, a`u lleisiau`n asio i`r dim. Dim llwyfan y tro hwn – ond dalwich ati genod; pwy a wyr beth fyddwch yn ei wneud yn y dyfodol gyda`r doniau hyn?! Diolch i Mrs Delyth Humphreys am eich hyfforddi. Hefyd, rydym yn hynod falchfod Adran Dyffryn Ogwen wedi dod i`r brig drwy ennill y wobr gyntaf yng nghystadleuaeth partion cerdd dant dan 12 oed. Da iawn chi! Hyfryd gweld ein plantos yn cynrychioli`r ardal fel hyn. Cewch gyfle i fwynhau`r amrywiol eitemau mewn cyngerdd a gynhelir yn Ysgol Dyffryn Ogwen ar y cyd rhwng Ysgol Llanllechid a Chor Meibion y Penrhyn ar Fehefin 26. Manylion i ddilyn!\nLlongyfarchiadau i Osian Sherlock ac Eban Pritchard ar ddod i`r brig mewn cystadleuaeth gyfeiriannu ym Mharc Padarn, Llanberis. Ymlaen rwan i`r bencampwriaeth yng Nglynllifon. Pob lwc hogie!\nCofiwch am y Sioe a gynhelir dydd Sadwrn. Os ydych awydd cystadlu - amdani!!\nCadw`n Ddiogel yn yr Haul\nDiolch i Anwen Burgess am ein cynorthwyo i ddatblygu gwaith yr ysgol ymhellach fel Ysgol Arweiniol Greadigol wrth i ni baratoi i arddangos campweithiau`r disgyblion wrth fynedfa`r plant bach. Bydd y cyfanwaith yn dathlu gwaith yr ysgol ar ein themau Meddylfryd o Dwf.\nYn ôl ein harfer, croesawyd ein rhieni newydd a`u plant i`r ysgol yn ddiweddar. Cafwyd prynhawn byrlymus lle roedd y bychain wrth eu boddau yn cael cyfleoedd i chwarae gyda`r offer newydd ar gyfer y tu allan, yn enwedig y ceginau mwd newydd – diolch i Antur Waunfawr am eu creu!\nEla a Lili\nAnfonwn ein cofion cynhesaf at Ela a Lili sydd ar hyn o bryd yn treulio cyfnod yn yr Almaen. Rydym mewn cysylltiad parhaus gyda`r teulu bach, ac yn dymuno pob dymuniad da iddynt, ynghyd â gwellhad llwyr a buan.\nMae Ysgol Llanllechid wedi bod yn gweithio`n greadigol a byrlymus, gan ymateb i`r cwricwlwm newydd ar draws yr ysgol. Cynhelir gweithdai ymarferol o`r dosbarth Meithrin i Flwyddyn 6, sydd yn cwmpasu profiadau o ddatrys problemau drwy weithio mewn caffi; sgriptio a chreu sioeau ar gyfer Neuadd Ogwen; cyfansoddi a pherfformio; gweithio mewn syjeri `r meddyg a.y.b Mae`r disgyblion hynaf yn allweddol yn hyn o beth, wrth iddynt arwain a chynorthwyo`r disgyblion iau. Pleser yw gweld y fath gyffro a syniadau`r disgyblion yn flaenllaw yn hyn oll.\nDiolch yn fawr i ffrind arbennig Ysgol Llanllechid, sef Mrs Helen Williams, am ein croesawu i Gapel Carmel unwaith yn rhagor. Bu Mrs Williams yn dysgu disgyblion y Cyfnod Sylfaen am y capel ac yn trafod y gwahanol nodweddion e.e. set fawr, puplud a.y.b. cyn canu cyfres o emynau i gyfeiliant Mrs Delyth Humphreys ar yr organ. Mae`n braf fod Capel Carmel mor agos at yr ysgol a`n bod yn gallu cerdded yno mor ddi-drafferth.\nDa iawn Billy, Ffion Jordan, Harry Jones a Mr Ady am gerdded i fyny`r Wyddfa i godi arian at achos da.\nGwyddonwyr o Fri\nBu disgyblion Bl 4, 5 a 6 yn gwisgo`u cotiau gwyn ac yn ymddwyn fel gwyddonwyr go iawn wrth ymwneud ag amrediad o weithgareddau ar y themau lliwiau. Roedd hen drafod a chrafu pen!\nUnwaith eto, cafwyd taith hwylus dan wenau`r haul a phawb yn mwynhau cymryd rhan yn yr amrywiol weithgareddau. Diolch i Mrs Bethan Jones, Ms Gwenlli Haf a Ms Gwen am eu gofal a`u cymorth yn ystod yr ymweliad.\nMae disgyblion y Cyfnod Sylfaen wedi bod yn brysur yn plannu pob math o blanhigion a byddant yn barod i`w gwerthu i chi`r rhieni a ffrindiau`r ysgol yn fuan iawn.\nYn nosbarth Mrs Marian Jones, ar ôl bod yn trafod barddoniaeth, a chael sgwrs am eisteddfodau, daeth dau o’r disgyblion â manylion i’r ysgol am gampau barddonol eu hen, hen deidiau! Dywedodd Carwyn fod ei hen, hen daid, John Ellis Williams wedi cipio cadair Eisteddfod Genedlaethol Aberystwyth ym 1916 am awdl yn dwyn y teitl ‘Ystrad Fflur’. A phwy oedd yn ail yn y gystadleuaeth? Neb llai na Hedd Wyn! Yna, daeth Lili i’r dosbarth gyda manylion am ei hen, hen daid hithau! David Jones oedd ei enw, a’i wobr ef oedd coron Eisteddfod Abergwaun ym 1936 am y bryddest ‘Yr Anialwch’! Dyna i chi beth ydi dawn.\nFel rhan o waith yr ysgol fel Ysgol Eco, bu pob dosbarth yn ymwneud â themau oedd yn deillio o`r themau hyn. Bu rhai dosbarthiadau yn ymwneud â hyrwyddo teithiau iach; casglu sbwriel ac ailgylchu; creu modelau 3D allan o sbwriel; fforestydd trofannol; cynhesu byd-eang; gweithio mewn partneriaeth gydag Ynni Ogwen i greu tyrbin dwr; cymharu technegau ail-gylchu o gwmpas y byd a dadansoddi`r data; creu melinau gwynt, a chreu barddoniaeth ar lygredd. Bu disgyblion blwyddyn 3 yn creu sioe Swp a Sap ar gyfer plant bach y Cyfnod Sylfaen a Swp a Sap oedd enwau`r ddau ddihiryn a fu`n taflu`r sbwriel ar hyd y lle! Cyflwynwyd y cyfan i`r ysgol gyfan yn y neuadd. Bore gwerth chweil!\nAdnabod Dail a Blodau Gwyllt\nAeth plant y Cyfnod Sylfaen am dro ar hyd Lon Bach Odro i ddysgu enwau`r blodau gwyllt a`r deiliach sy’n tyfu yno a sylwi ar ambell i fuwch goch gota hefyd!\nGerddi Newydd yr Ysgol\nDiolch yn fawr i`r rhieni a ddaeth ynghyd ar brynhawn Sul i greu`r gerddi. Diolch i Peter Jones am ei help. Diolch arbennig i Dafydd Cadwaladr am y coed, i dad Oscar, Dion Thomas am drefnu ac i Robin Williams, tad Elin a Mared Llewelyn am y pridd. Diolch hefyd i fam Catrin Sian, sef Ann Hughes Jones am yr hadau.\nLlythyr codi ymwybyddiaeth - Anghenion Dysgu Ychwanegol (ADY)\nDawnsio yn y Galeri\nLlongyfarchiadau i`r criw heini a fu`n dawnsio yn y Galeri yr wythnos hon. Diolch yn fawr i Ms Kathryn am eu hyfforddi a diolch hefyd i Ms LLiwen.\nLlwyddiant Eisteddfod y Sir\nDyma nhw y rhai a ddaeth i`r brig. Mwynhewch edrych ar ein lluniau!\nCanlyniadau Celf a Chrefft Eisteddfod Sir yr Urdd\nMargiad Morris 2ail Gwaith Creadigol 2D Tecstiliau Bl 2 ac iau\nEfa Mai Hardy-Griffith 1af Gemwaith Bl 3 a 4\nMargiad Morris 1af Gwaith Lluniadu 2D Bl 2 ac iau\nMargiad Ann Temple Morris 1af Argraffu/Addurno ar Ffabrig Bl 2 ac Iau\nEfa Hardy Griffith 3ydd Ceramig/Crochenwaith Bl 3 a 4\nElin Edwards 3ydd Gwaith Creadigol 2D Tecstiliau Bl 3 a 4 ac iau\nUnwaith eto, cafwyd llwybr dysgu llwyddiannus. Diolch i Mr Ieuan Jones GwE a`r Llywodraethwyr am ddod draw. A diolch i bawb am yr holl fwrlwm a chreadigrwydd. Bendigedig!\nDaeth Barti Ddu o Gasnewy` Bach draw i ddosbarth Mrs Rona Williams. Dyna i chi hwyl a gafwyd yn dysgu amdano!\nBu dosbarth Mrs Marian Jones yn dysgu ac yn cyd-actio gyda`r ffigwr arloesol hwn.\nDyma ddisgyblion Ms Haf yn mwynhau`r gweithgareddau yn yr ardal tu allan.\nGwefan Ysgol Llanllechid\nRoedd bron i 100.000 o hits ar ein gwefan y mis diwethaf! Waw!\nDydd Mawrth - 16/04/29\nCydymdeimlwn â theulu Mrs Nerys Tegid sydd wedi colli `taid` sef Mr Sam Jones yn ddiweddar yn gant a phedwar. Rydym wedi clywed amdano yn ei ieuenctid yn marchogaeth ei geffyl dros y Berwyn i gwrdd a`i gariad. Dyn rhyfeddol. Anfonwn ein cofion cynnes atoch fel teulu.\nI gloi`r thema, cafodd y disgyblion goblyn o sioc pan gyrhaeddodd Tyranasawrws Rex anferthol iard yr ysgol!!!\nPwy sy`n cofio`r gerdd Y Gwcw?\nPlas y Tuduriaid ym Mhenmynydd\nBraint oedd cael mynd i Benmynydd i gael crwydro o amgylch y Plas y Tuduriaid a dysgu am y cysylltiad Cymreig pwysig yma.\nDiolch yn fawr i bawb a ddaeth draw i`r Clwb Criced i gefnogi ein Bingo Pasg. Cafwyd noson hwyliog lle roedd llu o wyau Pasg o bob lliw a llun i`w hennill. Diolch i`r pwyllgor gweithgar, o dan gadairyddiaeth Angharad Llwyd Beech am eu holl waith paratoi. Codwyd swm o £474 i gronfa`r ysgol. Diolch i chi i gyd.\nCaneuon Cymraeg Poblogaidd a Chreu Ynni\nEr mwyn cynnal diddordeb y disgyblion mewn cerddoriaeth Gymraeg poblogaidd, cafwyd gweithdy byrlymus i holl ddisgyblion yr ysgol yn y neuadd. Meddai Aled, oedd yn arwian y gweithdy: “Gwefreiddiwch ar egni a staff a disgyblion Ysgol Llanllechid!! Roedd ymateb y disgyblion yn anhygoel, a bwrwlm yr ysgol yn fendigedig!” Cafwyd diwrnod o wrando, pleidleisio a chyd-ganu caneuon Cymraeg gan grwpiau ac unigolion e.e. Maharishi, Dafydd Iwan, Bryn Fôn, Candelas, Celt, Welsh Whisperer, 9Bach ac Yws Gwynedd a mwy. Cafwyd hefyd gyfle i feicio, a thrwy hynny, creuwyd ynni i gynhyrchu`r goleuadau llachar a`r sain! Dyna i chi beth ydi Ysgol Eco, ac ysgol sy`n trwytho`r disgyblion yn ein diwylliant!\nMae disgyblion dosbarth Ms Gwenlli Haf wedi bod yn brysur yn creu ffilm ar themau Ysgol Werdd gyda Judith, Llinos a Cynan o Bartneriaeth Ogwen. Edrychwn ymlaen yn eiddgar at weld y cyfanwaith hwn!\nBraint oedd croesawu Dafydd ap Gwilym i`n hysgol! Dysgwyd llawer amdano, sef mai ef oedd un o feirdd pwysicaf Ewrop yn ei gyfnod. Yn ôl pob tebyg, bu farw o`r pla du yn 1380. Roedd yn fab i Gwilym Gam ap Gwilym ap Einion. Erbyn hyn rydym yn gwybod yn dda am ei gerdd Trafferth Mewn Tafarn.\nCanlyniadau Ysgol Llanllechid yn Eisteddfod Sir yr Urdd\nGwenno Beech 2ail Unawd Bl 3 & 4\nParti Chenai 2ail Ensemble Lleisiol\nGruffydd Beech 3ydd Llefaru Bl 3 & 4\nParti Mali Fflur 3ydd Grwp Llefaru\nHarri Morgan Bale 2ail Unawd Pres\nGwenno Beech 1af Unawd Cerdd Dant Bl 3/4\nGruffydd Beech 2ail Unawd Cerdd Dant Bl 3/4\nParti Chenai 2ail Parti Cerdd Dant\nGwenno Beech 1af Llefaru Bl 3 & 4\nCôr Ysgol Llanllechid 1af Côr Cerdd Dant\nGrwp Gwydion Eryri 1af Gwaith Creadigol 3D Bl 3 a 4 (Grwp)\nHarri Hinchliffe 1af Gwaith Creadigol 3D Bl 3 a 4 (Unigol)\nTomos Owain Davies 2ail Gwaith Creadigol 3D Bl 3 a 4 (Unigol)\nMargiad Morris 1af Gwaith Creadigol 2D Tecstiliau Bl 2 ac iau\nCadi Efa Hughes 1af Gwaith Creadigol 2D Tecstiliau Bl 3 a 4\nMargiad Morris 1af Gemwaith Bl 2 ac iau\nLloer Davies 2ail Gemwaith Bl 2 ac iau\nLloer Davies 2ail Gwaith Lluniadu 2D Bl 2 ac iau\nGrwp Catrin Sian 1af Gwaith Creadigol 2D Bl 3 a 4 (Grwp)\nGrwp Erin Lois 3ydd Gwaith Creadigol 2D Bl 6 ac iau (Grwp)\nElin Edwards 2il Gwaith Creadigol 2D Bl 3 a 4 (Unigol)\nEfa Hardy Griffith 1af Print Lliw Bl 3 a 4\nMargiad Morris 1af Cyfres o Brintiau Lliw Bl 2 ac iau\nEfa Hardy Griffith 1af Ceramig/Crochenwaith Bl 3 a 4\nLlongyfarchiadau i’r dawnswyr disgo ar eu perfformiad gwych yn yr Eisteddfod Ddawns yng Nghricieth. Da iawn Mia,Hannah,Ffion,Maya, Sion,Osian,Erin,Hana,Elan,Evie,Chenai, Emily a Chloe.\nDiolch i Ms Kathryn am eu hyfforddi ac i Ms Lliwen am ei help!\nDiolch i dad Sion am ddod i`r ysgol i roi gwersi drymio i`r plant! Pleser cael taro`r drymiau o dan ein coeden geirios!\nBalwniau Aer Poeth\nMae Blwyddyn 3 wedi bod yn brysur yn creu darluniau o Falwniau Aer Poeth gyda Ms Anna. Maent yn werth eu gweld.\nTaith i`r Ysgwrn a Byd Mari Jones\nYma’n Ysgol Llanllechid rydym yn ymfalchïo yn y ffaith ein bod yn rhoi’r cyfle i’n disgyblion i ddysgu a gwerthfawrogi hanes Cymru. Yn ystod y tymor hwn mae Blwyddyn 6 yn dysgu am Freuddwydion a phenderfynwyd ac wrth iddynt gasglu syniadau, penderfynwyd ymchwilio i hanes bywyd Ellis Humphrey Evans, neu Hedd Wyn yn ogsytal a hanes Mari Jones. Cawsom groeso cynnes yn Yr Ysgwrn a mwynhaodd y disgyblion ddysgu am hanes y bardd enwog a chael adrodd barddoniaeth megis Dim ond Lleuad Borffor a’r Rhyfel. Roedd hi`n brofiad cael gweld y Gadair Ddu wreiddiol, sef y gadair enillodd Hedd Wyn yn yr Eisteddfod Genedlaethol ym Mhenbedw ym 1917.\nYmlaen wedyn i’r Bala i ymweld â Chanolfan Mari Jones. Yno bu’r disgyblion yn dysgu am ei hanes a sut arweiniodd ei hymdrechion at ledaenu argaeledd y Beibl ar draws y byd. Diwrnod penigamp yn dysgu am hanes unigolion a lwyddodd i wireddu eu breuddwydion; unigolion sydd â’u henwau wedi’u gwreiddio’n gadarn yn hanes Cymru.\nLlongyfarchiadau i`n nofwyr yma ar eu llwyddiannau yn y Gala Nofio\nDafydd Jones – 5ed Bechgyn blwyddyn 3 a 4 Dull Rhydd\nCatrin Jones – 5ed Genethod blwyddyn 3 a 4 Dull Rhydd\nGwydion – 4ydd Bechgyn blwyddyn 3 a 4 Dull Cefn\nElin Edwrads – 6ed Genethod blwyddyn 3 a 4 Dull Cefn\nDylan Patrick – 4ydd Bechgyn blwyddyn 3 a 4 Dull Broga\nCadi Eirian – 6ed Genethod blwyddyn 3 a 4 Dull Broga\nCaleb Mcleod – 3ydd Bechgyn blwyddyn 5 Dull Rhydd\nSeren Roberts – 6ed Genethod blwyddyn 5 Dull Rhydd\nLlyr Cook – 5ed Bechgyn blwyddyn 5 Dull Cefn\nMali – 3ydd Genethod blwyddyn 5 Dull Cefn\nNed Mcleod – 3ydd Bechgyn blwyddyn 5 Dull Broga\nAmelie Drew – 2ail Genethod blwyddyn 5 Dull Broga\nOsian McCollins – 1af Bechgyn blwyddyn 6 Dull Rhydd\nFfion Tipton – 4ydd Genethod blwyddyn 6 Dull Rhydd\nSion Edwards – 6ed Bechgyn blwyddyn 6 Dull Cefn\nChloe Davies – 6ed Genethod blwyddyn 6 Dull Cefn\nEban Pritchard – 7fed Bechgyn blwyddyn 6 Dull Broga\nMari Roberts – 5ed Genethod blwyddyn 6 Broga\nBethan – 2ail Genethod blwyddyn 6 Pili Pala\nDyma nhw disgyblion bach Ms Haf y dosbarth Meithrin yn mwynhau eu hymweliad wythnosol â Phlas Ffrancon.\nLlongyfarchiadau i`r criw Dawnsio Disgo ar eu llwyddiant yn yr Eisteddfod Symudol a diolch i Ms Katherine am eu dysgu i safon mor uchel. Llongyfarchiadau i grwp Mia ar ddod yn fuddugol ac i grwp Cadi Efa ar ddod yn ail. Rydym yn falch iawn ohonoch!\nCafwyd Can Actol wreiddiol, wych! A`r plant ar eu gorau ar lwyfan yr Eisteddfod Symudol yn Ysgol Dyffryn Ogwen! Rydym i gyd yn falch iawn ohonoch. Bydd cyfle i drigolion yr ardal weld y gan actol a llawer mwy mewn Cyngerdd Mawreddog gan Ysgol Llanllechid yn fuan! Croeso i bawb! Manylion i ddiyn! Bydd elw`r cyngerdd hwn yn mynd tuag at gronfa Ela Williams a dymunwn yn dda iawn i Ela fach yn sytod y misoedd sydd i ddod, wrth iddi orfod derbyn trinaieth arbenigol iawn. Diolch i Mrs Marian Jones, i Mrs Llinos Wilson, Mrs Delyth Humphreys, Ms Rhian Haf a Ms Gwen Elin a Ms Angharad Llwyd am eu gwaith. Cafwyd cyfanwaith hwyliog, llawn bwrlwm gyda neges gref, gyfoes ynglŷn â`r angen i ddiogelu ein henwau traddodiadol, cyfoethog.\nWrth astudio gwahanol chwareli , penderfynodd disgyblion dosbarth Mrs Marian Jones fynd i Flaenau Ffestiniog i`r Ceudyllau ac i Chwarel y Penrhyn i weld mangre gwaith eu cyn-deidiau, a chael craffu ar y Weiren Wîb.\nBraint yw croesawu Anwen Burgess atom fel ysgol i ddatblygu gwaith yr ysgol ymhellach yn nghyd destun yr Ysgol Arweiniol Greadigol. Mae’r disgyblion yn ymwneud â llu o sgiliau gan ddatblygu eu gallu creadigol ar darws gwahanol feysydd.\nLlongyfarchiadau i Gwenno ar ennill gwobr arbennig ar y rhaglen Stwnsh Sadwrn! Da iawn ti Gwenno!\nDaeth rhieni disgyblion y Cyfnod Sylfaen yn eu tro i fwynhau adloniant oedd yn cynnwys, adrodd barddoniaeth, dweud storiau, canu a dawnsio gwerin. Bu’r plantos yn paratoi yn ddyfal gan greu bwydlenni, gwahoddiadau a threfnu’r adloniant. Llawer o ddiolch i bawb ohonoch a ddaeth yma atom i fwynhau’r wledd!\nMae caban Mrs Williams yn edrych yn le peryg dros ben gyda’r olion traed yn ymddangos ar y llawr a’r wal yn arwain tuag at gartref y bwystfilod yma! Bu cryn brysurdeb yn y dosbarthiadau Ms Mithan, Ms Evans a Mrs Humphreys yn ddiweddar, gan gynnwys creu ffosiliau! Ac erbyn hyn y mae pob disgybl wedi creu deinasor yn ei ffordd ddi-hafal ei hun!\nBraf oedd gweld plant yn gwisgo i fyny mewn cymeriadau o lyfrau Cymraeg eleni. Gwelwyd Blodeuwedd, Owain Glyndŵr a llawer mwy!\nDa oed y crempogau! Bu hen gymysgu a’r arogl hyfryd yn treiddio i bob twll a chornel.\nDa iawn Elin Williams ar dy gamp ym maes gymnasteg.\nCafwyd gweithdai am oes y Tuduriaid a thrafodwyd y cyswllt Penmynydd ac ati. Roedd hwn yn weithdy gwerth chweil!\nDyma restr o ddisgyblion a ddaeth i’r brig. Diolch i bawb am gystadlu a llongyfarchion gwresog!\nRhaglen Eisteddfod Symudol\nCliciwch yma i ddarllen y rhaglen\nCafwyd cyfle euriadd i ddod at ein gilydd i fwynhau gorymdeithio a dawnsio o amgylch y neuadd i gerddoriaeth Candelas, a`r athrawon a`r cymorthyddion yn mwynhau bron yn fyw na`r plant! Tîm y Caban oedd yn disgleirio ac yn ennill y wobr! Braf gweld cymaint o`r plant wedi gwisgo i fyny fel cymeriadau hanesyddol neu gymeriadau o lyfrau Cymraeg. Diolch yn fawr i chi rieni a gwarcheidwaid am yr holl wisgoedd gwerth chweil.\nYn ôl ein harfer, aethpwyd ati i greu crempogau a chawsom i gyd wala o`n gweddill.\nBu disgyblion bl 0 ac 1 yn creu deinosoriaid creadigol dros ben o bob lliw a llun, siap a maint. Pob un werth eu gweld!\nDiolch i Mrs Menna Jones am ddod atom i sgwrsio am ei thaith i Machu Pichu. Cafwyd gwledd yn gwrando ar Mrs Jones a dysgodd y disgyblion lawer iawn wrth graffu ar y mapiau a dysgu am nodweddion a`r hanes difyr yma.\nLlais y Plentyn - Protest Newid Hinsawdd\nBu`r disgyblion i gyd allan ar yr iard er mwyn codi llais yn erbyn newid hinsawdd, ar y diwrnod pan y bu miliynau o blant ar draws Ewrop yn gwneud yr un peth. Diolch i Mrs Meleri Davies, Prif Swyddog Ynni Ogwen am ddod yma i siarad hefo`r disgyblion, a`u hysbrydoli. Diolch hefyd i Beca o Ynni Cymunedol Cymru am eic chyfraniad hithau.\nWilliam Elis Williams\nDiolch yn fawr i Mr Dilwyn Pritchrad am ddod i mewn i ddweud yr hanes ac i egluro am y Mathemategydd a`r Gwyddonydd enwog, William Elis Williams. Roedd yn gymeriad lleol a lwyddodd i adeiladu awyren yn 1909, fel rhan o`i waith ym Mhrifysgol Bangor. Diolch Mr Pritchrad, ac edrychwn ymlaen at eich croesawu nol atom pan fydd cyfle.\nGwasanaeth Archifdy Gwynedd\nCafwyd modd i fyw yn edrych ar gartrefi ers talwm, ac roedd y plant wrth eu boddau yn cael eu cyflwyno i fyd oedd yn hollol ddiarth iddynt.\nCafwyd ymweliadau hyfryd gyda thraeth Llanddwyn, a gwelwyd olion yr hen eglwys, y ffynnon, y goleudai, sef Twr Bach a Thwr Mawr, a chraffwyd ar y tirluniau rhyfeddol a`r creigiau hynafol. Pleser oedd gweld ffrind annwyl i Ysgol Llanllechid sef Mrs Hanna Huws, y diwrnod hwn yn Llanddwyn hefyd. Cofiwn am gyfraniad aruthrol Mrs Hanna Huws i fywyd a gwaith Ysgol LLanllechid.\nBu Mr Stephen Jones yn cynnal hyfforddiant beicio i holl balnt yr Adran Iau fel rhan o`n rhaglen Ysgol Iach ac Ysgol Eco.\nFel rhan o waith Blwyddyn 3 ar ‘Hedfan’, cafwyd taith wych i Ddinas Dinlle i weld yr ‘Amgueddfa Awyr’. Roedd cael y cyfle i fynd i mewn i rai o’r hofrenyddion a’r awyrenau yn brofiad bendigedig, ac roedd cael mynd dros y ffordd i weld yr Ambiwlans Awyr yn anhygoel. Cafwyd sgyrsiau diddorol gan beilot a meddyg, ac roedd ymatebion y disgyblion yn cael eu canmol yn fawr ganddynt. Roedd y plant i gyd wedi gwirioni ac wedi dysgu llawer.\nYmweliad Mr Bale\nDaeth Mr Bale, [tad Harri] i’r dosbarth i siarad am ei brofiadau fel peirianydd yn yr RAF. Dangosodd luniau o bob math o awyrenau, a soniodd am rai o’i anturiaethau gyda hofrenydd y Tim Achub. Mae wedi cerdded a dringo nifer o fynyddoedd gan gynnwys Everest, a gwelwyd lluniau diddorol iawn ganddo.\nClybiau Gwyliau Hanner Tymor\nBwyta Mwy o Ffrwythau/LLysiau\nNid yw 80% o'n plant yn bwyta digon o lysiau.\nAddysg Gorfforol gan Stephen Jones, y Cydlynydd\nAddaswyd ein amserlen yn ddiweddar ac mae’r amserlen wedi ei rannu ymysg yr athrawon. Yn ystod y tymor yma rydym yn cynnig y gweithgareddau â ganlyn:\nDerbyn a Blwyddyn 1 (Mrs Williams) – Sgiliau pêl amrywiol/dawns\nDerbyn a Blwyddyn 1 (Miss Mithan) – Sgiliau pêl amrywiol/dawns\nDerbyn a Blwyddyn 1 (Miss Elen Evans/Mrs Humphreys) – Sgiliau pêl amrywiol/dawns\nBlwyddyn 3 – Sgiliau pêl/gymnasteg\nBlwyddyn 4 – Campau a Dawns\nBlwyddyn 4 a 5 - Gymnasteg\nBlwyddyn 5 – Ffitrwydd/dawns/sgiliau pêl\nBlwyddyn 6 – Ffitrwydd\nMae’r cysylltiad hefo Plas Ffrancon ble caiff y disgyblion ddatblygu sgiliau sylfaenol yn parhau. Yn ogystal, amserlenni’r gwersi nofio ym Mhwll Nofio Bangor ar gyfer disgyblion blynyddoedd 2 i 5. Bydd disgyblion blwyddyn 6 yn derbyn asesiad nofio’r cwricwlwm yn ystod tymor yr Haf. Mae disgyblion blynyddoedd 5 a 6 yn derbyn hyfforddiant rygbi o dan arweiniad Rhys Jones, Swyddog Rygbi’r Dalgylch. Yn sgil hyn, cynhaliwyd gŵyl rygbi ar gyfer ysgolion y dalgylch yn ystod mis Hydref gyda phwyslais ar gyflwyno’r gêm a datblygu sgiliau sylfaenol. Mae disgyblion blynyddoedd 3 a 4 yn elwa o glybiau chwaraeon a gynhelir ar ôl ysgol o dan arweiniad Mrs Tegid a Miss Gwenlli Haf. Bydd cyfnod o 6 wythnos o fentora gan Hoci Cymru yn gyfle da i ddatblygu sgiliau arweinyddol athrawon o fewn y maes. Bydd cyfnod o hyfforddiant o dan arweiniad Criced Cymru ystod tymor yr Haf. Yn ogystal, cynigir sesiynau allgyrsiol Kick It (amrywiaeth o chwaraeon) i ddisgyblion y Cyfnod Sylfaen a’r Adran Iau.\nCafwyd hyfforddiant Llythrennedd Corfforol buddiol gan Mr Ieuan Jones a Mr Gethin Mon yn ddiweddar. Rhaid sicrhau ein bod yn rhoi’r sylfaen orau i’r holl ddisgyblion er mwyn iddynt ddatblygu’n unigolion iach a hyderus yn ystod eu taith llythrennedd corfforol. Caiff sgiliau corfforol eu cysylltu â'i gilydd i greu cymalau symud er mwyn cyflawni gweithgareddau megis reidio beic, nofio neu wneud y naid hir.\nWrth i blant ddod yn fwy hyderus a phrofiadol wrth berfformio'r sgiliau hyn, byddant yn gallu eu defnyddio mewn gwahanol amgylcheddau ar draws ystod eang o gampau. Bydd y plant hyn yn datblygu'n oedolion sydd â'r sgiliau angenrheidiol i gymryd rhan mewn chwaraeon a gweithgarwch corfforol a'u mwynhau gydol eu bywyd ar ba lefel bynnag y byddant yn ei dewis, boed yn eu hamser hamdden neu mewn amgylchedd cystadleuol.\nYr hyn sy'n bwysig yw bod angen dysgu a datblygu'r sgiliau sylfaenol hyn o oedran cynnar er mwyn sicrhau bod y plant yn 'gwirioni ar chwaraeon am oes'. Mae gan athrawon yn sicr ran i'w chwarae yn y siwrnai bwysig hon at lythrennedd corfforol.\nCystadlaethau ar y gweill:\n-\tPêl droed i fechgyn a merched (Ebrill)\n-\tAthletau’r Urdd (Mai)\n-\tCriced (Gorffennaf)\n-\tCyfeiriannu (Mehefin)\n-\tTraws-gwlad (Mehefin)\n-\tCydlynydd i fodelu gwers sgiliau pêl\n-\tCodi niferoedd sy’n cymryd rhan mewn gweithgareddau allgyrsiol\n-\tLlais y plentyn: Datblygu Llythrennedd Corfforol\nFrench Pop Video Competition (Saesneg yn unig)\nDo you think you could sing or rap in French?\nDo you have the skills to make a video clip for\nyour song? If so, this competition is for you!\nBu disgyblion Blwyddyn 3 yn cymryd rhan yn y digwyddiad Cyffwrdd Syria yn Pontio a Storiel ar Ionawr 19. Bu`r disgyblion yn creu addurniadau yn arddull artistiaid Syria e.e mosaic a teils Syriaidd. Bu`r disgyblion yn dysgu am y wlad rhyfeddol hon fel rhan o`n rhagleni Addysg Byd, gan geisio edrych heibio i erchyllderau`r rhyfel a chraffu ar greadigedd pobl y wlad. Diolch o galon i Angharad Griffiths am ein hysbrydoli ac am ddod atom i`n gwasanaeth broeol.\nDiolch yn fawr i ddosbarthiadau Bl 0 ac 1 am fynd ati i wylio adar ac i wneud bwyd pwrpasol ar eu cyfer.\nWel am hwyl a gawsom ar y diwrnod arbennig hwn! Anwyldeb plant i`w weld yn glir wrth iddynt rannu cardiau ymhlith ei gilydd ac ati. Atgoffwyd pawb o`r stori a bu morio canu cân Dwynwen yn y neuadd ymysg gweithgareddau eraill. Pen llanw`r cyfan oedd y disgo cymraeg yn y neuadd gan Mr Stephen Jones.\nParti Cerdd Dant 2019\nCor Cerdd Dant Alto\nCor Cerdd Dant Soprano\nGlyndwr Alto cyfeiliant\ncliciwch yma i wrando ar y caneuon\nBu disgyblion Bl 0 ac 1 yn brysur yn creu afalau calennig ac yn mynd o amgylch y dosbarthiadau yn canu eu rhigymau! Pob dymuniad da i bawb am flwyddyn newydd hapus a heddychlon.\nDiwrnod Ysgol Iach\nCafwyd ystod o weithgareddau gwahanol yn ystod ein diwrnod Ysgol Iach er mwyn ail-danio a llenwi bylchau yn ein cynllun. Un o`r uchafbwyntiau oedd sesiwn ioga yn nosbarth Mrs Gwenlli Haf! Bu`r disgyblion yn dysgu am bwysigrwydd strategaethau gwrth-fwlio a hawliau; sgipio ar yr iard; mynd am dro i chwarel Pantdreiniog, mesur ffitrwydd gyda Dr Ross Roberts; cadw`n heini gyda Ms Emma Williams; cyflwyniadau gan yr NSPCC a llawer mwy!\nEisteddfod Cylch yr Urdd Mawrth 16\nEisteddfod Ddawns Mawrth 20\nEisteddfod Sir yr Urdd Mawrth 30\nCelf a Chrefft i Ysgol Garnedd erbyn Ebrill 1af\nDyddiad cau ar gyfer cyflwyno enwau: Chwefror 18\nDiolch yn fawr i Mr Gwynfor Lloyd Griffiths am ddod draw i`n hysgol i drafod ei lyfr Cerdd a Llun. Mae Mr Griffiths yn yn arlunydd heb ei ail ac ame`r darluniau sy`n cyd-fydn â`r cerddi yn werth eu gweld. Diolch i chi Mr Griffiths am rannu eich atgofion hefo ni a diolch am y gyfrol, sy`n werth ei chael.\nBrecwast i bawb\nCyfle gwych i gefnogi Alzheimers Society Cymru a FCN\nRydym yn eich gwahodd i frecwasta gyda ni unwaith eto yn un o 7 o leoliadau ar draws yr hen Sir Gaernarfon ble fydd teuluoedd fferm yn paratoi brecwast llawn i cyn gymaint o bobl â phosib. Rydym yn parhau i gefnogi elusennau Llywydd Cenedlaethol yr Undeb sef Cymdeithas Alzheimers Cymru a FCN (Farm Community Network) a byddwn hefyd yn codi arian tuag at Cronfa Cadair Eisteddfod Genedlaethol Sir Conwy 2019 yn Nhŷ’n Hendre, Cefn Cae a Dylasau Uchaf. Mae croeso i chi fynd i unrhyw un o’r brecwastau, achlysur sydd yn cymryd lle am y degfed flwyddyn o’r bron. Rydym eisioes wedi codi dros £50,000 yn ystod yr wythnos hon dros y naw mlynedd diwethaf i gefnogi achosion lleol a chenedlaethol. Mae’n gyfle gwych i chi flasu cynnyrch o’r sir, cyfrannu yn hael tuag at elusennau gwerth chweil, ac hefyd i gymdeithasu gyda phobl na fuasech fel arfer yn rhannu’r bwrdd brecwast gyda nhw!!! Mae hyn i gyd am £10 gyda’r cwbl yn cael ei rannu rhwng yr elusennau. Mae nifer o fusnesau lleol wedi cytuno i roi’r bwyd i gyd am ddim i ni ac rydym yn gwerthfawrogi hynny yn fawr iawn. Bydd rhestrau o’r busnesau yn cael eu harddangos ym mhob lleoliad. Dyma’r lleoliadau a’r dyddiadau i chwi eu hystyried:-\n21/01/19 – Tŷ’n Hendre, Tal-y-bont, Bangor trwy garedigrwydd Alun ac Anita Thomas – rhif ffôn 01248 362 871\n21/01/19 – Cefn Cae, Rowen, Conwy trwy garedigrwydd Meirion a Gwenan Jones – rhif ffôn 01492 650 011\n23/01/19 – Coleg Glynllifon, Coleg Meirion-Dwyfor, Ffordd Clynnog, Caernarfon trwy garedigrwydd Grwp Llandrillo-Menai – rhif ffôn 01286 672 541\n24/01/19 – Gwythian, Aberdaron trwy garedigrwydd Alan a Catrin Williams – rhif ffôn 01758 760 343\n25/01/19 – Dylasau Uchaf, Padog trwy garedigrwydd Glyn ac Eleri Roberts – rhif ffôn 01690 770 215\n25/01/19 – Caffi Anne, Marchnad Bryncir trwy garedigrwydd Anne Franz – rhif ffôn 01286 672 541\n26/01/19 – Crugan, Llanbedrog, Pwllheli trwy garedigrwydd Richard a Gwenno Jones – 01758 740 273\nOs hoffech fynychu unrhyw un o’r brecwastau, a gobeithiwn yn fawr y byddwch yn gallu ymuno gyda ni, cysylltwch yn uniongyrchol gyda’r lleoliad i gadarnhau eich presenoldeb. Mae’n bosib trefnu amser cynharach os oes angen, ac mae croeso i chi ddod a ffrindiau gyda chi. Os nad ydych yn gallu bod yn bresennol eich hun gallwch yrru cynrychiloydd ar eich rhan.


Rhaglen 2022 – RS Thomas & ME Eldridge Poetry & Arts Festival\nArddangosfa: Llanw a Threigl Amser\nDane Briscoe & Liz Mellor\nEglwys St Hywyn’s\n“Stations to the Untenanted Cross” Susan Fogarty 19:30 – 20:30 £5\nTerfyn:20 o bobl\nMyfyrdod drwy farddoniaeth wrth olau cannwyll gyda’i wreiddiau yn nhraddodiad y Pasg. Symud dros y tir sanctaidd, cysylltu geiriau R S Thomas gyda’r nodweddion eiconig y tu mewn i’r man pererindota hynafol, lle cafodd ei ysbrydoli i ysgrifennu “Here on my knees in the stone church, that is full only of the silent congregations of shadows and the sea’s sound…”\nYsgrifennu Gyda’n Gilydd: Geiriau a Dŵr\n11:00 – 21:00 £60\nBwthyn Sarn Plas, Y Rhiw.\nTy Crwn, Felin Uchaf\nTerfyn:15 o bobl\nMae dŵr wedi bod yn bresennol erioed ym marddoniaeth Philip Gross – Môr Hafren yng ngherdd arobryn Gwobr T.S Eliot Water Table, afon Taf yn A Fold in the River ac, yn ei gasgliad newydd Between the Islands, y môr. Am fwy na 30 mlynedd, mae Phillip wedi bod yn agor drysau i ysgrifennu i bobl o bob oed ac unrhyw lefel o brofiad.\nBydd y bore’n cychwyn yn Eglwys Hywyn Sant o fewn golwg i fôr ‘tragwyddol’ ac eto hollol gyfnewidiol R S Thomas i drafod sut y gallwn ni ddefnyddio geiriau, a’r mannau rhwng geiriau i ddod yn fwy ymwybodol o’r byd o’n cwmpas a’r tu fewn i ni. Bydd sesiwn y prynhawn yn Sarn Plas, y bwythyn yr oedd RS Thomas ac ME Eldrige yn byw ynddo ar ôl ymddeol.\n‘Bydd “Beirdd o Gwmpas y Tân” yn y Tŷ Crwn, Felin Uchaf gyda’r nos yn gyfle i’r ysgrifenwyr a Phillp rannu rhai o’u geiriau ysbrydoledig.\nCerdded yn ôl troed RS Thomas\n10:30 – 12:30 £10\nCychwyn yn Eglwys Sant Hywyn, mae’r daith gerdded hawdd hon yn arwain heibio’r hen ficerdy at y llwybr ‘dirgel’ a gerddai R S Thomas i osgoi ymwelwyr! Bydd sawl ennyd ar y ffordd i ddarllen rhai cerddi dethol. Ceir golygfeydd o fynydd Anelog ar y ffordd dawel yn ôl i Aberdaron.\nEdrych tu mewn Bwythyn Sarn Plas\n12.30 – 13.30 Am Ddim\nTerfyn: 10 o bobl\nTirwedd Barddoniaeth Engl-Gymreig: RS Thomas yn 2020\n14:00 – 15:45 £10\nClwb Hwylio, Aberdaron\nTerfyn : 50 o bobl\nGan dynnu ar wreiddiau’i deulu yng Nghymru a’r Gororau, bydd Mark yn cyflwyno darlleniad o farddoniaeth RS Thomas yng nghwmni beirdd Engl-Gymreig megis George Herbert, Wilfred Owen, David Jones, Saunders Lewis, Dylan Thomas, Lynette Roberts, Ruth Bidgood a Rowan Williams. Pa themâu a fydd yn ymddangos yn y ‘caneuon o’r bryniau’, wrth i ni wrando ar farddoniaeth gweddi, natur, cymuned, cariad a rhyfel?\nEdrych tu mewn Bwthyn Sarn Plas\n16:15 – 17:00 Am ddim\nBeirdd o Gwmpas y Tân\nFfion Wood, Telynores\nIan M Parr, 19:30 – 21:00 £7\nTŷ Crwn, Felin Uchaf\nTerfyn :50 o bobl\n‘Bydd “Beirdd o Gwmpas y Tân” yn y Tŷ Crwn, Felin Uchaf gyda’r nos yn gyfle i’r ysgrifenwyr a Phillp rannu rhai o’u geiriau ysbrydoledig. www.felinwales.org\n£25 Tocyn y Diwrnod 10:15 – 16:15\nNeuadd Ysgol Crud y Werin\nDarllen y Cerddi\nSawl tro ddydd Sadwrn, bydd yna sesiynau byr (tua 10 munud) o ddarllen yn ddwys rai o gerddi unigol R S Thomas – rhai adnabyddus, rhai llai adnabyddus – i ystyried sut y mae ystyr cerddi Thomas yn deillio’n rhannol o’r technegau barddonol y mae’n eu defnyddio.\nLlanw a Thrai Ffydd R S Thomas Mark Oakley\n10:30– 12:15 Mae’r ŵyl wrth ei bodd yn croesawu Marc Oakley yn ôl fel un o aelodau bwrdd y Gymdeithas ac a oedd yn siaradwr yng Ngŵyl 2017. ‘Llanw a Threigl Amser’ yw thema’r ŵyl eleni a bydd Mark yn archwilio sut y mae llanw a thrai ffydd yn cael ei fynegi ym marddoniaeth Thomas ac yn ein profiad ni sy’n cael ein cyffwrdd yn ddwfn gan ei eiriau.\n‘Bring on the dancing girls’: Golwg ar Waith RS Thomas\nYn y gerdd Perspectives mae Thomas yn disgrifio moderniaeth, gan gyfeirio at beilonau trydan, fel ‘merched dawnsio’r dyfodol’. Mae Manon Ceridwen James yn priodoli ei ymadrodd i siarad am gyfraniad Thomas i draddodiad yr offeiriad barddol, a sut y mynegir y traddodiad byw hwn heddiw. Bydd peth o hyn yn cael ei dynnu o’i hymchwil ei hun a’i gwaith i’r rôl y mae crefydd yn ei chwarae wrth lunio hunaniaethau benywaidd Cymreig. Bydd hi’n archwilio sut mae’r traddodiad hwn, dros amser, yn llywio ein dealltwriaeth o’r Eglwys yng Nghymru yn ei blwyddyn Canmlwyddiant.\nY Dyfodol: Bwythyn Sarn Plas\nRheolwr profiad ymwelwyr yr Ymddiriedolaeth Genedlaethol\nTony Brown, Gyd-Gyfarwyddwr Canolfan Astudio R S Thomas\nBuffet Cinio & Gwin Aelodau\n18:30 – 19:30 £10\nTerfyn: 30 o bobl\nCyngerdd Emyn I Gymro\nMared Emlyn, Telynores\n20:00 – 21:30 £8\nTerfyn: 100 o bobl\nCafodd Emyn i Gymro ei chyfansoddi fel teyrnged i R S Thomas ar ôl ei farwolaeth yn y flwyddyn 2000. Menna Elfyn a gyfansoddodd y geiriau a’r gerddoriaeth, Gillian Clarke â’u cyfieithodd i’r Saesneg a Phwyll ap Siôn a gyfansoddodd y gerddoriaeth i’r delyn a gafodd ei berfformio gan Eleanor Bennet ym Mhortmeirion yn 2001. Hwn fydd y trydydd perfformiad gyda Mared Emlyn fel unawdydd ar y delyn.\nDydd Sul 19 Mehefin\nGwasanaeth Cymun : Dathlu Canmlwyddiant yr Eglwys yng Nghymru\n09:30 – 10:30 dwyiaithog\nBydd y Gwir Barchedig John Davies yn arwain gwasanaeth o addoli a phregethu, gyda’r Hybarch Andrew Jones yn Eglwys Hywyn Sant i ddathlu canmlwyddiant sefydlu’r Eglwys yng Nghymru a’r 60 mlynedd o weinidogaeth R S Thomas. Bydd y Gwasanaeth Ewcharistaidd yn ddwyieithog, fel arfer.\n11:30 – 12:30 £3\nDilyniant yw WORD o fyfyrdodau cerddorol ar yr Efengyl yn yr unfed ganrif ar hugain ar gyfer corau cymysg a’r organ, gan osod gyda’i gilydd adnodau o Ragair Sant Ioan a cherddi R S Thomas.\nBydd Francis yn rhannu ei syniadau ynghylch heriau cyfansoddi’r gwaith hwn, yn enwedig defnyddio canu rhydd Thomas gyda geiriau Efengyl Ioan.\nCafodd ei pherfformio gan Commotio yng Ngholeg Keeble, Caergrawnt fis Medi 2018 a’i recordio fis Mawrth 2019 ar gyfer ei rhyddhau yn yr haf 2020. Mae Francis yn ddiolchgar i rai aelodau Cymdeithas RS Thomas ac ME Eldridge am noddi’n bersonol y recordiad o WORD. [Naxos 8.573976]\nLlanw a Threigl Amser: Aros am yr Aderyn Prin\n14:00 – 15:30 £7\nEglwys St Maelrhys, Porth Ysgo.\nTerfyn: 50 o bobl\nNid gwyliwr adar cyffredin oedd R S Thomas, roedd yn arbenigwr oedd yn gallu enwi adar prin a fyddai’n digwydd glanio yn ei blwyf. Fel mae ei gerdd Sea-Watching yn awgrymu, mae adar o’r fath – sy’n ‘ymddangos pan nad yw neb yn edrych’ – bron yn rhithiol, fel Duw, ac mae’r weithred o wylio adar yn debyg i weddi. Bydd Jon yn trafod RS Thomas fel naturiaethwr a chadwriaethiwr, yn rhannu ei ohebiaeth gyda ysgrifenwyr a gwylwyr adar eraill ac yn darganfod y gwahanol rywogaethau – rhai chwedlonol, rhai gwirioneddol, sy’n hedfan drwy gerddi RS.\n16.00 – 17.0 Am Ddim


Solar Power Mini GPS Trackers Cynhyrchwyr a Chyflenwyr - Pris Gorau - GateSea\nGATESEA Solar Power Mini GPS Trackers ar gyfer Anifeiliaid Amser Amser Amser Gwartheg Cŵn Catiau gyda Google Maps SOS Larwm GSM GPRS Locator • GSM band quad rhwydwaith, LBS lleoliad Solar Wireless codi tâl • Waterproof IP66 Gwefan / IOS APP / Android APP / SMS • SOS larwm, llais dwy ffordd Llwybr Hanes / Geo-ffens • WIFI ...\nGorset GPS Solar Power Mini GPS ar gyfer Bywyd Amser Real Buwch Anifeiliaid Anwes Gwartheg gyda Google Maps SOS Alarm GSM GPRS Locator\n• Rhwydwaith band pedwar GSM, LBS lleoliad Taliad Di-wifr Solar\n• Gwefan IP66 gwrth-ddŵr / APP / Android APP / SMS\n• Larwm SOS, llwybr Hanes / Geo-ffens llais dwy ffordd\n• Lleoliad WIFI a larwm gwrth-golledig WIFI Larwm gwrth-dynnu\n• Llais batri monitro Llais newid larwm SIM\nRhwydwaith GSM: 850/900/1800 / 1900MHz\nSafon GPRS: Dosbarth 12, TCP / IP\nAmser lleoli GPS: 30sec gyda chychod oer (o dan yr awyr agored)\n29sec gyda chychod cynnes (o dan yr awyr agored)\n5c gyda chychwyn poeth (o dan yr awyr agored)\nCywirdeb lleoli GPS: 10-15m\nCywirdeb lleoli WiFi: 0-30m (wedi'i orchuddio â signal WiFi)\nTymheredd gweithio: -20 ℃ ~ + 70 ℃\nLleithder gweithio: 5% ~ 95% RH\nMaint y llu: 60 * 50 * 17mm\nPwysau cynnal: 64g\n1, olrhain GPS\n3, Magnet USB cebl\n4, Llawlyfr defnyddiwr\n1. Gwnewch yn siŵr bod y panel solar yn uwch wrth ei ddefnyddio, fel arall ni all y charger solar weithio. Bydd y traciwr yn cychwyn yn awtomatig pan fydd yn codi tâl. Rhowch y traciwr yn y signal rhwydwaith yn well wrth ei ddefnyddio.\n2. Gwnewch yn siŵr bod y batri yn llawn wrth ddechrau ei ddefnyddio; mae angen ail-lenwi peiriannau newydd am 3-5 awr cyn ei ddefnyddio.\n3. Amser stiwdio: Llwythwch y dyddiad lleoliad bob 10 munud, mae'r amser wrth gefn yn 220 awr, mae amser siarad yn 15 awr (Prawf gwirioneddol); 2) Diffoddwch yr APP a swyddogaeth y llwyfan gwe, mae'r amser wrth gefn tua 25 diwrnod. Nodyn: Mae data prawf uwchlaw o dan statws rhwydwaith GSM cryf.\n4. Ar ôl i chi fewnosod y cerdyn SIM a chodi'r ddyfais, rhowch y plwg rwber i mewn i dwll i sicrhau bod yr effaith ddiddos.\n5. Mae'r cynnyrch hwn yn IP66 gwrth-ddŵr, ond nid yw'n dal i fod yn addas ar gyfer dianc yn y dŵr neu wisgo i nofio.\n6. Peidiwch ag agor yr achos, bydd yn niweidio'r swyddogaeth ddiddos a cholli'r hawliau gwarant.\nPâr o:Larwm Gyrru Di-wifr Solar Nesaf:Lamp Killer Brechlyn Solar


Diploma BTEC Datblygiad Chwaraeon, Hyffordi & Ffitrwydd\nD*D 61% (2019)\nBTEC Pearson (cyfateb a 2 Lefel A)\nMae Diploma Lefel 3 BTEC mewn Chwaraeon yn gyfwerth â 2 cymhwyster Safon Uwch a 120 credyd. Bwriad y cwrs yw rhoi i fyfyrwyr gyflwyniad i, a datblygu gwybodaeth o sgiliau sy’n ymwneud â’r chwaraeon a diwydiannau ffitrwydd.\nAmcanion y cwrs yw: i ysgogi a chynnal diddordeb myfyrwyr mewn, a mwynhad o’r diwydiant chwaraeon; datblygu sgiliau chwaraeon ymarferol mewn amrywiaeth o chwaraeon; darparu cwrs priodol ar gyfer y rhai sy’n dymuno naill ai symud i gyflogaeth neu i fynd ymlaen i gymwysterau lefel uwch, megis cyrsiau HND neu radd.\nMae pob uned yn cael eu hasesu a’u graddio ‘llwyddo’, ‘teilyngdod’, neu ‘rhagoriaeth’ a mae gradd gyffredinol ar gyfer y cymhwyster yn cael ei wobrwyo.\nMae’r diploma yn cynnwys tri ar ddeg o unedau a gyflwynir dros ddwy flynedd.\nRhaid i wyth uned gael eu darparu o’r canlynol:\nUned 1:Egwyddorionanatomeg a ffisioleg\nUned 2: Ffisioleg ffitrwydd\nUned 4: Hyfforddiant ffitrwydd a rhaglennu\nUned 5: Hyfforddi chwaraeon\nUned 6: Datblygu chwaraeon\nUned 7: Profion ffitrwydd ar gyfer chwaraeon ac ymarfer corff\nUned 8: Chwaraeon Tîm Ymarferol\nUned 9: Chwaraeon Unigol Ymarferol\nUned 10:GweithgareddauAntur ac AwyrAgored\nUned 11: Maeth Chwaraeon\nUned 13: Arweinyddiaeth\nUned 14:Ymarfercorff, iechyd a ffordd o fyw\nUned 22: Rheolau, rheoliadau a gweinyddu\nUned 26: Profiad gwaith\nBwriad y cwrs yw cyflwyno fyfyrwyr i’r diwydiant chwaraeon, gan eu galluogi i ymchwilio i ystod o feysydd astudio.\nPump TGAU gradd C, neu teilyngdod ar gyfer OCR Lefel 2 Chwaraeon, a diddordeb mewn chwaraeon, yn academaidd ac yn ymarferol.


Llwyau a Lledr o Niger : Cadwyn, Anrhegion o Gymru ac Anrhegion Masnach Deg o'r Byd\nNiger yng Ngorllewin Affrig yw gwlad dlotaf y byd. Mae diffyg maeth a newyn yn broblemau parhaol i blant tan 5 oed. Bu newyn enbyd yn y wlad yn 2005, wedi’i achosi’n rhannol trwy fod yr IMF wedi mynnu y dylai’r llywodraeth ganolbwyntio ar hybu cnydau at allforio yn lle bwydo’u plant eu hunain.\nMae angen cymorth yn syth ar bobl Niger ac hefyd gyfle teg I ddatblygu masnach gynaladwy. Mae CADWYN wedi gweithio gyda Chylchoedd Cydweithredol Crefftwyr Maradi a Dakoro yn ardal dlotaf y wlad. Yr ydym yn cynnig i chwi gynnyrch eu gwaith – llwyau pren wedi’u haddurno ( gyda’r holl elw’n muynd at waith Cymorth Cristnogol yn Niger ) ac hefyd pyrsiau lledr o waith llaw yr ydym yn eu marchnata I ddatblygu eu masnach.\nMwy o wybodaeth am Niger - Ein polisi Masnach Deg - Yn ôl i 'Yn Arbennig o'r Affrig'\nNiger - Llwyau wedi addurno - 440Caiff y llwyau hyn eu cerfio a llaw a’u haddurno trwy waith procer traddodiadol gan grefftwyr yn y Cylchoedd Cydweithredol ym Maradi a Dakoro....\nGBP - £4.99... mwy o wybodaeth\nPyrsiau Lledr o waith llaw - 441Mae’r pyrsiau hyn yn gwbl ymarferol mewn lledr iawn gydag dwy adran tu fewn. Maent yn cael eu creu a llaw gan grefftwyr yng Nghylch Cydweithredol...\nGBP - £3.95... mwy o wybodaeth\nBeautifully craftedJust a note to say how pleased I am with my two love spoons... They will be a perfect present. Beautifully crafted. Thank you very much.Darllen mwy ->Gweld Pob GeirdaYchwanegu Geirda


Bydd pont Waun-gron rhwng Pontarddulais a Phengelli ar gau am gyfnod hir er mwyn ei hadnewyddu. Felly, o ddydd Mawrth 10 Tachwedd 2020 ymlaen, bydd newidiadau i rai o lwybrau ac amserau bysiau coleg Campws Gorseinon yn yr ardal gyfagos.\nNi fydd y bws hwn yn gallu teithio drwy Bengelli na Phenyrheol. Bydd y bws yn casglu myfyrwyr 5 munud yn gynharach rhwng Sgwâr Glanffrwd a Hen Swyddfa Bost Pontarddulais, ac yna yn teithio i’r coleg drwy’r Hendy ac ar hyd yr M4.\nBydd angen i fyfyrwyr sy’n dod ar y bws wrth arhosfan Pentre Road (yr arhosfan ar ôl y King Hotel) fynd i’r arhosfan bysiau y tu allan i Gartref Preswyl Tŷ Hafan ar Bolgoed Road, a mynd ar fws Llwybr C1 am 08.35.\nBydd myfyrwyr ym Mhengelli a Phenyrheol yn cael eu casglu gan fws llwybr arall dros dro o’r enw Llwybr C2A, ar amserau newydd. Bydd bws Llwybr C2A yn gadael Pengelli am 09.15 a Frampton Road am 09.18.\nBydd arwydd “C2, Pontarddulais yn unig” ar fws Llwybr C2 a bydd arwydd “C2A, Pengelli yn unig” ar fws Llwybr C2A, felly cofiwch edrych ar yr arwydd wrth fynd ar y bws (yn enwedig wrth fynd adref bob prynhawn).\nNi fydd y bws hwn yn gallu teithio drwy Bengelli ar ei ffordd i’r coleg. Er mwyn galluogi’r bws i deithio ar hyd yr M4 yn lle hynny, bydd angen i fyfyrwyr ar Sgwâr yr Hendy fynd ar fws Llwybr S wrth yr arhosfan bysiau sydd yr ochr arall i’r heol (i gyfeiriad Llanelli). Bydd bws Llwybr S yn casglu myfyrwyr ar Sgwâr yr Hendy (i gyfeiriad Llanelli) am 08.48, h.y. ychydig funudau’n gynharach na bws Llwybr M o’r blaen.\nYn awr, bydd y bws hwn yn casglu myfyrwyr ar Sgwâr yr Hendy (i gyfeiriad Llanelli) am 08.48 a bydd yn teithio i’r coleg ar hyd yr M4 yn hytrach na thrwy Bengelli. Ni fydd yr amserau a’r mannau casglu yn newid ar gyfer y sawl sy’n defnyddio Llwybr S ar hyn o bryd.


Cynnig Arferol 96-128 Pwyntiau Tariff UCAS\nMae'r radd hon yn rhoi cyfle i chi ennill gradd Meistr israddedig, gan roi cyfle unigryw i chi ysgrifennu traethawd ymchwil llawer mwy helaeth, yn ogystal â gallu dilyn modiwlau MSc uwch. Mae coedwigoedd yn hanfodol i'r ecosystem fyd-eang ac maent yn gorchuddio 30% o arwynebedd tir y byd. Mae'r radd hon yn darparu myfyrwyr gyda’r sgiliau, yr arbenigedd a'r wybodaeth sy'n ofynnol ar gyfer eu rheolaeth gynaliadwy. Bydd yn eich paratoi ar gyfer yr her o reoli coedwigoedd a'r holl fuddion y gallant eu darparu, ar adeg o newid amgylcheddol byd-eang.\nGan mai ni yw’r adran Goedwigaeth hynaf yn y Deyrnas Unedig, mae Prifysgol Bangor yn fyd-enwog am ei haddysgu a’i hymchwil ar y pwnc hwn.\nMae’r radd MFor hon wedi'i hachredu gan Sefydliad y Coedwigwyr Siartredig ac mae’n cyflawni’n rhannol y gofynion i gael Aelodaeth Broffesiynol. Byddwn hefyd yn talu am aelodaeth eich blwyddyn gyntaf gyda Sefydliad y Coedwigwyr Siartredig. Byddwch yn mwynhau dysgu trwy gyfuniad o ddarlithoedd, seminarau, gweithdai ac ymarferion ymarferol, yn ogystal ag ymweliadau safle ag ystod amrywiol o goetiroedd, coedwigoedd a chynefinoedd eraill, a hynny i gyd yn harddwch Gogledd Cymru.\nMae gennym rwydweithiau lleol, cenedlaethol a rhyngwladol helaeth a rhaglenni ymchwil sy'n fodd inni ddarparu addysg dda sy'n rhoi sylw i faterion cyfoes. Rydym yn gweithio'n agos gyda sefydliadau yn y Deyrnas Unedig, ac yn cyflwyno ein myfyrwyr iddynt. Ymhlith y rheiny mae Cyfoeth Naturiol Cymru, Y Comisiwn Coedwigaeth, Coed Cadw, Forest Research, Sefydlaid y Coedwigwyr Siartredig, Tilhill Forestry, Pryor and Rickett Silviculture a sawl sefydliad arall.\nMae’r radd MFor hon mewn Coedwigaeth yn caniatáu i chi astudio trwy ystod o ddarlithoedd, sesiynau tiwtorial, seminarau a gwaith maes. Mae'r rhain hefyd yn gyfleoedd sylweddol i ddatblygu traethawd ymchwil manwl ar lefel gradd Meistr. Mae cyrsiau modiwlaidd yn y flwyddyn olaf yn eich galluogi i ehangu eich astudiaethau i feysydd newydd neu i ddatblygu arbenigeddau sydd o ddiddordeb i chi.\nBydd y flwyddyn gyntaf yn eich cyflwyno i'r egwyddorion ecolegol, economaidd ac amgylcheddol y mae coedwigaeth yn seiliedig arnynt. Yn yr ail flwyddyn, byddwch yn datblygu eich dealltwriaeth o'r egwyddorion hyn ac yn eu cymhwyso i ymarfer coedwigaeth. Mae'r pynciau sy'n cael eu hastudio yn ystod y ddwy flynedd gyntaf yn cynnwys adnabod coed a phren, asesu safleoedd, mesur coed, coedwriaeth a stocrestri, iechyd coedwigoedd, rheoli coedwigoedd a systemau gwybodaeth ddaearyddol. Erbyn diwedd yr ail flwyddyn byddwch wedi caffael yr wybodaeth a'r ddealltwriaeth sydd eu hangen i dreulio blwyddyn ar leoliad rhyngosod, os ydych yn dymuno gwneud hynny.\nYn y drydedd flwyddyn, byddwch yn cyfuno’r wybodaeth rydych wedi'i hennill yn ystod y ddwy flynedd gyntaf i ysgrifennu cynllun rheoli ar gyfer tirwedd sy'n cynnwys ardaloedd sylweddol o goetiroedd, coedwigoedd a chynefinoedd eraill. Mae modiwlau mewn ecoleg coedwigoedd, ecosystemau coedwigoedd, materion amgylcheddol, ynni adnewyddadwy, systemau daearyddol uwch a synhwyro o bell yn eich galluogi i ddatblygu sgiliau ac arbenigedd penodol i’r pwnc ymhellach. Gallwch hefyd ddewis mynd ar gwrs maes am wythnos i Tenerife.\nMae modiwl ar gynllunio ymchwil hefyd yn eich galluogi i barhau i fireinio a datblygu eich traethawd gradd Meistr: dyma'ch prosiect ymchwil annibynnol ar bwnc sydd o ddiddordeb i chi, dan oruchwyliaeth staff academaidd.\nYn eich blwyddyn olaf gallwch ddewis o ystod o fodiwlau arbenigol uwch, megis amaeth-goedwigaeth, ecoleg ac adnoddau coedwig, rheoli adnoddau naturiol neu gynllunio busnes.\nCyfleusterau penodol i’r cwrs: Rydym yn berchen ar ddau gyfleuster trawiadol a ddefnyddir ar gyfer gweithgareddau addysgu ac ymchwil: Gardd Fotaneg Treborth a Chanolfan Ymchwil Henfaes y ddau nid nepell o’r brifysgol.\nLefel A: i gynnwys gradd C mewn pwnc gwyddonol ar lefel A2 (e.e. Bioleg, Daearyddiaeth, Daeareg, Gwyddorau/Astudiaethau'r Amgylchedd, Cemeg, Ffiseg, Mathemateg, Economeg, Ystadegau, Seicoleg). Ni dderbynnirAstudiaethau Cyffredinol.\nDiploma BTEC Cenedlaethol/Estynedig mewn Rheolaeth Cefn Gwlad, Gwyddoniaeth Gymhwysol, Coedwigaeth a Choedyddiaeth, neu Reolaeth Anifeiliaid: MMM - DDM\nDiploma Technegol Estynedig Uwch City & Guilds mewn Coedwigaeth a Choedyddiaeth neu Reolaeth Tir a Bywyd Gwyllt: MMM - DDM\nMae’r rhaglen MFor mewn Coedwigaeth yn galluogi graddedigion i ddangos i gyflogwyr eu bod wedi cyflawni holl ofynion y rhaglen BSc Coedwigaeth hirsefydlog ynghyd â phrofi bod ganddynt arbenigedd a gallu ar lefel gradd Meistr.\nYn ogystal â chynnig cyfleoedd cyflogadwyedd rhagorol mewn ystod eang o broffesiynau yn ymwneud â choedwigaeth a meysydd cysylltiedig, mae’r rhaglen MFor mewn Coedwigaeth yn ddelfrydol ar gyfer myfyrwyr sy'n awyddus i ddilyn gyrfa ym myd ymchwil, gan ei bod yn rhoi cyfle unigryw i fyfyrwyr gyflawni ymchwil fanwl ar lefel gradd Meistr.\nMae opsiwn 'gyda Blwyddyn Sylfaen' ar gael ar gyfer y cwrs hwn. Gwnewch gais am Gwyddor Biofeddygol (gyda Blwyddyn Sylfaen).


Mae tasg menyw yn gymhleth: mae hi angen nid yn unig i fod yn wraig tŷ da, ond hefyd i wybod y gyfrinach o sut i fod yn ddymunol i'w gŵr. Ac ymhell y priod yn gadael y diwrnod priodas , mae'r mwyaf yn codi'r mater hwn. Fodd bynnag, mae ymarfer bywyd yn dangos ei fod yn llwyddo i benderfynu pryd y mae'r fenyw sy'n sylweddoli bod angen aros am anwylyd ei gŵr, yr unig beth a ddymunir.\nSut i fod yn ddymunol i'm gŵr eto?\nYn gyntaf oll, yn rhyfedd ddigon, caru eich hun. Ie, ie, dyma'ch hun. Cofiwch, pan wnaethoch chi gwnïo neu brynu rhywbeth newydd, y tro diwethaf y gwnaethoch chi steil gwallt hardd, gyda'i gŵr mewn bwyty neu gaffi? Peidiwch â chofio? Yna, rydym yn cyfansoddi a gweithredu'r cynllun.\nEdrychwch ar eich hun yn y drych ac yn onest ateb: Ydych chi'n hoffi'ch hun? Os yw'r atebion yn "Na" neu "Dwi ddim yn gwybod," meddyliwch amdano, os nad ydych chi wir yn hoffi'ch hun, pam ddylech chi hoffi eich gŵr y ffordd yr ydych yn awr? Felly - am yr achos:\nrydym yn cynnal archwiliad o'r cwpwrdd dillad ac yn rhoi'r gorau i wisgo "pethau da", a brynwyd 3-10 mlynedd yn ôl;\newch i'r gwallt trin gwallt a gwneud steil gwallt ffasiynol, gan feddwl am sut i ddod yn fwyaf deniadol i'r gŵr;\nRydym yn prynu dillad isaf hardd;\nrydym yn cael gwared â gwisg ffug a sliperi hen ystafelloedd, oherwydd mae'n rhaid i chi fod yn dda iawn ac yn ddeniadol hyd yn oed yn y cartref;\nAr ôl anfon plant ar ymweliad, byddwn yn trefnu swper rhamantus "am ddau": ydych chi'n dal i gofio sut y caiff ei wneud? Fodd bynnag, er mwyn i'r noson weithio allan, paratoi'n ofalus ar gyfer y gŵr hwn, er mwyn peidio â chael eich siomi a'i rhwystredig oherwydd ei adwaith anrhagweladwy posibl.\nGadewch i'r noson yma fod yn unig i chi, yn cael ei hadnewyddu, ei adnewyddu, ac i'ch priod, gan edrych yn edmygu ar ei wraig annwyl a'r wraig mor ddymunol. Peidiwch â bod ofn dychwelyd am sawl blwyddyn (neu ddegawdau) yn ôl: gall y ffurflen hon fod yn bleserus iawn a bydd yn hawdd datrys y broblem o sut i ddod yn rhywiol a dymunol.\nSut i rannu â dyn priod yr ydych chi'n ei garu?\nCreu Gaeaf: 30 o fenywod eira rhyfedd ac annisgwyl\nRhyfeddu ar gardiau cariad\nNeidio am golli pwysau\nPan gafodd ei achub ar ôl 50 mlynedd o dwyll, yr oedd yr eliffant yn gweiddi\nCotiau caen gwallt merched chwaethus\nYmosodiad colelestitis - symptomau\nClogiau orthopedig benywaidd\nSalad â rysáit ham\nYmatebodd Gerard Pique i sibrydion o rannu â Shakira\nA all abdomen isaf ei brifo yn ystod beichiogrwydd?\nLace mewn ffasiwn fodern


Ymchwilio i newidiadau i Gefnfor yr Arctig – Coleg Gwyddorau'r Amgylchedd a Pheirianneg, Prifysgol Bangor\nYmchwilio i newidiadau i Gefnfor yr Arctig\nRhew fôr: Credyd llun Ben LincolnMae Ysgol Gwyddorau Eigion Prifysgol Bangor yn arwain un o 12 project ymchwil pwysig a wnaeth gais llwyddiannus i gyflawni ymchwil allweddol bwysig yn un o ardaloedd mwyaf gerwin y blaned - sef yr Arctig.\nCaiff y gwaith a wneir gan y Brifysgol ei gyllido ar y cyd gan Gyngor Ymchwil yr Amgylchedd Naturiol (NERC) yn y Deyrnas Unedig, a Gweinyddiaeth Addysg ac Ymchwil Ffederal yr Almaen (BMBF). Enw'r project yw The Changing Arctic Ocean.\nArweinir y project ymchwil tair blynedd gan Dr Yueng-Djern Lenn, Uwch Ddarlithydd mewn Eigioneg Ffisegol yn yr Ysgol Gwyddorau Eigion, a bydd partneriaid a sefydliadau eraill yn cydweithio â Bangor. Nod yr ymchwil yw cynyddu dealltwriaeth o'r modd y gall newidiadau yn ein cefnforoedd effeithio ar swm ffytoplancton a gynhyrchir yng Nghefnfor yr Arctig.\nAr waelod y gadwyn fwyd, mae ffytoplancton yn gynhyrchwyr sylfaenol sy'n cymryd ynni o olau'r haul, gan gloi'r nwy carbon deuocsid (CO2), sy'n achosi cynhesu byd-eang, yn eu cyrff a thynnu CO2 o'r atmosffer wrth wneud hynny. Wrth i'r ffytoplancton gael eu defnyddio yn y gadwyn fwyd, gall peth o'r carbon hwn gael ei symud i'r cefnfor dwfn lle caiff ei storio am gannoedd o filoedd o flynyddoedd.\nMae gwyddonwyr môr wedi gweld cynnydd mewn cynhyrchu sylfaenol yn yr Arctig yn ystod yr ychydig ddegawdau diwethaf, ond mae arnynt angen dod i ddeall yn well o ble mae'r maetholion sy'n cynnal y ffytoplancton yn dod, a hefyd sut y gall newidiadau i'r symudiadau dŵr byd-eang hyn effeithio ar y ffytoplancton.\nOffer wedi ei osod gan daith ymchwil blaenorol gan Ysgol Gwyddorau Eigion.Ar arwyneb Cefnfor yr Arctig ceir haen o ddŵr gweddol groyw - o ganlyniad i rew'n toddi, tra bo'r dyfroedd dyfnach a yrrir i gyfeiriad y Pegwn o Gefnforoedd Iwerydd a'r Môr Tawel yn llawer mwy hallt ac yn cynnwys mwy o faetholion. Pan fo'r cerrynt dyfnach hyn yn cymysgu a dod i'r wyneb yng Nghefnforoedd yr Arctig maent yn darparu'r maetholion ar ffurf nitradau, sy'n cynnal twf ffytoplancton drwy dymor yr haf.\nBydd y project yn monitro newidiadau yng ngheryntau'r cefnfor, drwy fesur y nitradau sy'n dod i fyny i'r haen ar yr wyneb o geryntau dwfn y cefnfor. Gwneir hyn gydag offer wedi'u gosod ar angorfeydd ac un llwyfan drifftio a hynny dros gyfnod o fan leiaf un cylch tymhorol llawn.\nMeddai Dr Yueng-Djern Lenn, a baratôdd y cais ymchwil ac sy'n Brif Ymchwilydd y project:\n"Nid ydym yn gwybod eto p'un a fydd y cynnydd mewn cynhyrchu sylfaenol yn helpu i liniaru newid hinsawdd neu sut y bydd yn effeithio ar weoedd bwyd yr Arctig. Nid ydym yn gwybod chwaith p'un a fydd yn gallu parhau yn wyneb y newidiadau a ddisgwylir i'r ffordd mae'r dŵr yn symud o amgylch ein planed. Disgwylir i'r ceryntau dwfn pwysig hyn yn y cefnfor newid wrth i'r cefnforoedd gynhesu ac wrth i swm cynyddol o ddŵr croyw ddod i mewn i'r cefnforoedd yn y Pegynau, o ganlyniad i rew môr yn dadmer a dŵr a ollyngir o afonydd. Bydd hyn yn effeithio hefyd ar y ffordd mae'r dyfroedd dwfn a mwy bas yn cymysgu.\n"Mae ein hymchwil wedi dangos bod mwy o gymysgu'n digwydd eisoes rhwng dyfroedd ar lethrau Cefnfor yr Arctig, ond ni allwn ragdybio y bydd hyn yr un fath ym mhobman. Rydym yn credu mai'r newidiadau yn y ddeinameg o fewn colofn ddŵr y cefnfor sy'n achosi'r newidiadau rydym yn eu gweld yn y fioleg.\nYchwanegodd: "Mae'n gyffrous medru cydweithio â chymaint o wyddonwyr o wahanol sefydliadau sy'n cefnogi'r project ymchwil hwn."\nCeir mwy o wybodaeth yma am y project.\nDyddiad cyhoeddi: 3 Gorffennaf 2018


Polisi addysg Cymru’n “codi safonau a gwella cyfleoedd bywyd” – Golwg360\nPolisi addysg Cymru’n “codi safonau a gwella cyfleoedd bywyd”\n26 Chwefror 2020 am 10:22 Diweddarwyd am 13:17\nMae Llywodraeth Cymru wedi amddiffyn ei pholisi addysg gan ddweud ei fod yn “codi safonau a gwella cyfleoedd bywyd”.\nDaw ymateb ar ran y Gweinidog Addysg Kirsty Williams, ar ôl i gorff arolygu ESTYN ddweud eu bod nhw am roi’r gorau i gynnal archwiliadau dros dro ym mis Medi ac yn lle hynny, ymweld ag ysgolion yn gyson er mwyn adnabod heriau.\nYn ôl Meilyr Rowlands, y Prif Arolygydd Addysg a Hyfforddi, mae angen i ysgolion roi blaenoriaeth i’r hyn y bydd dysgu ac addysgu yn ei olygu yn y dosbarth.\nDywed fod llawer o ddatblygiadau wedi eu gwneud yn y sylfaeni, a bod yna gynnydd yn yr ymdeimlad o gyd weithio, ond fod angen i ysgolion afael yn y cyfle i ganolbwyntio ar gynllunio tymor hir.\nYn ei Adroddiad Blynyddol a gafodd ei gyhoeddi ddoe (dydd Mawrth, Chwefror 25), roedd Meilyr Rowlands yn canmol y datblygiadau ym myd addysg dros y dair mlynedd diwethaf wrth ddiwygio addysg yng Nghymru.\n“Rydym ar ganol newid hanesyddol o bwys ym myd addysg Cymru,” meddai.\n“ Mae cynnydd mewn momentwm yn ddiweddar, gan ddod a gwell cydweithrediad rhwng sefydliadau addysg cenedlaethol, rhanbarthol a lleol.”\n“Nawr mae’r Cwricwlwm newydd i Gymru wedi ei gyhoeddi, gall pob ysgol feddwl o ddifri am beth mae’r cwricwlwm newydd yn ei olygu i gymuned eu hysgol nhw a sut y gallan nhw wella dysgu ac addysgu.”\nOnd dywed hefyd fod yna heriau dal yn bodoli, a bod rhai ysgolion uwchradd yn dal i beri consyrn ac nad ydi’r bwlch tlodi rhwng disgyblion o dan anfantais a’u cyfoedion wedi lleihau dros y blynyddoedd diwethaf.\n“Ni all yr ysgolion wneud hyn i gyd ar eu pen eu hunain,” meddai.\n“Mae’n rhaid i weddill y system weithio gyda’i gilydd i gefnogi ein gweithlu addysg wrth adnewyddu addysg yng Nghymru.\n“Dyna pam mae Estyn yn camu yn ôl rhag cynnal arolygiadau o fis Medi ymlaen, ac yn hytrach ymweld ag ysgolion a chreu darlun cenedlaethol o’r hyn sydd yn gweithio’n dda wrth baratoi at y cwricwlwm ac adnabod yr heriau.”\n“Mae ein newidiadau polisi yn codi safonau a gwella cyfleoedd bywyd i’n holl fyfyrwyr,” meddai llefarydd ar ran Llywodraeth Cymru.\n“Er enghraifft, y llynedd, cyflawnodd 80% o ddisgyblion oedd yn gymwys i gael prydau ysgol am ddim o leiaf un TGAU gwyddoniaeth, o’i gymharu â dim ond 45% yn 2015.\n“Dangosodd adroddiad PISA y llynedd hefyd fod y bwlch cyrhaeddiad yng Nghymru yn llawer culach na gwledydd eraill y Deyrnas Unedig neu’n rhyngwladol, sy’n golygu bod cefndir plentyn yng Nghymru yn cael llawer llai o effaith ar eu perfformiad na mewn gwledydd eraill.”


Miliynau’n gwylio gêm Lloegr a’r Alban – Golwg360\nMiliynau’n gwylio gêm Lloegr a’r Alban\nGêm fwyaf poblogaidd y gystadleuaeth hyd yma\nFe wnaeth darllediadau o’r gêm Euro 2020 rhwng Lloegr a’r Alban neithiwr ddenu cynulleidfa o 13.1 miliwn ar gyfartaledd, y nifer mwyaf o wylwyr hyd yma yn y twrnameint.\nAr un adeg roedd 20 miliwn yn gwylio’r gêm ddi-sgôr lawn tyndra rhwng y ddwy wlad, gydag ITV a’i chwaer sianel STV yn denu 79% o holl wylwyr teledu Prydain ar y pryd.\nGosododd y gêm record ffrydio newydd hefyd i’r sianel, gyda 4.8 miliwn o ffrydiau rhwng ITV Hub ac STV Player.\nDyma’r gêm bêl-droed i ddenu’r mwyaf o wylwyr teledu yn nhermau niferoedd brig ers gêm gyn-derfynol Cwpan y Byd Lloegr yn erbyn Croatia yn 2018, a ddenodd 27.5 miliwn.\nRoedd llawer o gefnogwyr Lloegr yn swnllyd o siomedig ar ddiwedd y gêm ddi-sgôr yn Wembley neithiwr, gan mai nhw oedd y ffefrynnau clir i ennill. Roedd cefnogwyr yr Alban ar y llaw arall ar ben eu digon ar ôl dal eu tir yn groes i’r disgwyl.\nBydd yn rhaid i’r Alban guro Croatia yr wythnos nesaf i fod â siawns o gyrraedd yr 16 olaf, tra bydd gêm gyfartal yn erbyn Tsiecia yn ddigon i sicrhau lle i Loegr.\nGallai cael dau frechiad olygu osgoi’r angen i hunan-ynysu\nLlywodraeth Prydain yn ystyried defnyddio profion dyddiol yn lle cwarantin o 10 diwrnod\nIndia yn colli athletwr a ddaeth yn arwr cenedlaethol\nY ‘Flying Sikh’ Milkha Singh wedi marw yn 91 oed


metellus - Synonyms of metellus | Antonyms of metellus | Definition of metellus | Example of metellus | Word Synonyms API | Word Similarity API\nTop 10 similar words or synonyms for metellus\nTop 30 analogous words or synonyms for metellus\nGaius Marius Yn 109 CC apwyntiwyd Quintus Caecilius Metellus i ymgyrchu yn erbyn Jugurtha yn Ngogledd Affrica, ac aeth a Marius gydag ef fel legad. Yn fuan wedyn bu ffrae rhwbng y ddau. Gofynnodd Marius i Metellus am ganiatad i'w gynnig ei hun i'w ethol fel conswl, ond dywedodd Metellus y dylai ddisgwyl nes gallai sefyll etholiad ar y cyd a mab Metellus. Gan na fyddai mab Metellus yn ddigon hen i'w ethol fel conswl am ugain mlynedd arall, dechreuodd Marius ymgais i droi'r cyhoedd yn erbyn Metellus. Yn 108 CC etholwyd ef yn gonswl am y flwydduyn ddilynol, a diswyddwyd Metellus i wneud Marius yn bennaeth y fyddin oedd yn ymladd a Jugurtha.\nJugurtha Yn fuan, bu rhyfel arall rhwng Numidia a Rhufain, a gyrrwyd nifer o lengoedd i Ogledd Affrica dan y conswl Quintus Caecilius Metellus, gyda Gaius Marius fel un o’i brif swyddogion. Wrth i’r rhyfel lusgo ymlaen heb fuddugoliaeth derfynol, dychwelodd Marius i Rufain, lle’r etholwyd ef yn gonswl. Dychwelodd i Numidia i gymeryd lle Metellus fel cadfridog. Y flwyddyn ddilynodd, teithiodd ei swyddog Lucius Cornelius Sulla i Mauretania, lle gallodd berswadio’r brenin Bocchus I i drosglwyddo Jugurtha iddo fel carcharor.\nQuintus Sertorius Yn 77 CC daeth Marcus Perperna Vento o Rufain gyda byddin i'w gynorthwyo, a'r un flwyddyn daeth Gnaeus Pompeius Magnus o Rufain i gynorthwyo Caecilius Metellus. Enillodd Sertorius nifer o fuddugoliathau dros Metellus a Pompeius. Gwnaeth gytundeb a môrladron Cilicia a dechreuodd drafodaethau gyda Mithridates VI, brenin Pontus. Fodd bynnag llofruddiwyd ef mewn gwledd gan Perpenna Vento yn 72 CC. Hebddo ef, gorchfygwyd Perpenna gan Pompeius a rhoddwyd diwedd ar y rhyfel.\nIŵl Cesar Bu farw Julia wrth eni plentyn yn 54 CC, ac yn ddiweddarach y flwyddyn honno, lladdwyd Crassus gan y Parthiaid. Yn 52 CC priododd Pompeius Cornelia Metella, merch Quintus Caecilius Metellus Scipio, un o elynion pennaf Cesar, a dirywiodd y berthynas rhwng Pompeius a Cesar.\nQuintus Sertorius Dychwelodd Sulla o'r dwyrain yn 83 CC, a bu raid i Sertorius ffoi i Sbaen. Bu'n ymladd yn erbyn cefnogwyr Sulla yn Sbaen a Gogledd Affrica, lle cipiodd ddinas Tingis (Tangier heddiw). Gyrrodd gadfridog Sulla, Q. Caecilius Metellus Pius, allan o Lusitania. Roedd Sertorius yn gadfridog galluog dros ben, a chanddo ddylanwad mawr dros frodorion Sbaen. Rhoddodd un ohonynt ewig gwyn iddo, a dywedid fod yr ewig yma yn trosglwyddo iddo negeseuon gan y dduwies Diana.\nThala Mae hanes hir i'r dref. Ceir olion cynhanesyddol yn y cyffiniau. Bu'n ganolfan i'r Berberiaid am ganrifoedd cyn i'r Rhufeiniaid gyrraedd a choncro Carthago. Yn 108 CC, gwarchaeodd Metellus Thala yn ei ryfel yn erbyn Jugurtha ; daliodd Thala allan am 40 diwrnod. Yna, yn hytrach nag ildio a bradychu'r Brenin Jugurtha, llosgodd yr amddiffynwyr y ddinas a'u cyrff eu hunain am y bu "yn well ganddynt farw na bod yn gaethion," yn ôl Sallust.\nMarcus Junius Brutus Roedd Brutus yn fab i Marcus Junius Brutus yr Hynaf a Servilia Caepionis, a ddaeth yn gariad Cesar yn ddiweddarach. Mabwysiadwyd Brutus gan ei ewythr, Quintus Servilius Caepio. Pan ddatblygodd rhyfel cartref rhwng Pompeius Magnus a Iŵl Cesar, ochrodd gyda Pompeius. Wedi i Gesar ennill buddugoliaeth ym Mrwydr Pharsalus, ysgrifennodd at Gesar i'w gyfiawnhau ei hun, a maddeuodd Cesar iddo. Apwyntiodd Cesar ef yn llywodraethwr Gâl pan aeth ef i Affrica i ddelio a Cato a Metellus Scipio. Yn 45 CC, ysgarodd ei wraig gyntaf i briodi Porcia Catonis, merch Cato.


BBC Arlein | Newyddion | Galw am enwi mynydd ar ôl tywysoges\nDiweddarwyd: Dydd Mercher, 9 Tachwedd 2005, 16:19 GMT\nGalw am enwi mynydd ar ôl tywysoges\nMae'r gymdeithas yn awyddus i newid enw Carnedd Uchaf yn Eryri\nMae cymdeithas yn galw am newid enw mynydd yn Eryri i gofio am y Dywysoges Gwenllian, unig ferch Llywelyn Ein Llyw Olaf.\nMae Cymdeithas y Dywysoges Gwenllian am weld enw Carnedd Uchaf yn newid i Garnedd Gwenllian.\nOnd mae rhai o gerddwyr yr ardal yn anghytuno gan ddadlau y dylid cadw enwau brodorol.\nDywedodd yr ymddiriedolaeth genedlaethol, sy'n berchen ar ran o gopa Garnedd Uchaf, y byddai ail enwi mynydd yn golygu diweddaru mapiau a dogfennau ac y gallai effeithio ar ddiogelwch cerddwyr.\nCafodd Gwenllian ei geni ym Mehefin 1282 yn Abergwyngregyn ond chwe mis wedyn, wedi i'w thad gael ei ladd gan Edward I yn Nghilmeri, fe gafodd ei hanfon i leiandy yn Swydd Lincoln lle treuliodd weddill ei hoes.\nBu farw yn 54 mlwydd oed a chafodd ei chladdu yn Abaty Sempringham yn Swydd Lincoln.\nDywedodd Mallt Anderson, Ysgrifennydd a Sylfaenydd Cymdeithas y Dywysoges Gwenllian, nad oes dim yng Nghymru i gofio amdani.\nGan fod traddodiad hir, meddai, o enwi mynyddoedd ar ôl aelodau o'r teulu brenhinol Cymraeg mae'r gymdeithas yn dymuno gweld Carnedd Uchaf yn cael ei enwi ar ei hôl.\n"Yn y carneddau mae Carnedd Llewelyn a Yr Elen sef ei wraig Elinor ac yn is i lawr mae carnedd Dafydd," meddai Ms Anderson.\n"Roedd yn hen draddodiad i goffau tywysogion o'r teulu brenhinol Cymreig a ddinistriwyd gan Edward I a gan nad oes dim yng Nghymru i goffau Gwenllian dyma hoffi'r syniad o alw Carnedd Uchaf yn Garnedd Gwenllian."\n"Dwi ddim yn gweld fod dim o'i le ar y syniad....mae'n rhaid i ni godi ymwybyddiaeth o'n hanes...mae eisiau i ni gofio am y teulu maen nhw'n rhan o'n hanes a rhan o'n parch at ein hanes."\nOnd dyw Geraint Percy Jones, cerddwr a chyn athro o Fangor, ddim yn cytuno â'r syniad o newid enw Carnedd Uchaf.\n"Dwi ddim yn gweld unrhyw bwynt dros newid enw Carnedd Uchaf o gwbwl....mae'r enw'n taro'n hapus iawn i mi," meddai.\n"Un o'r pethau bendigedig sy'n perthyn i'n diwylliant, hanes, cenedlaetholdeb a'n brogarwch ni ydi'r enwau sydd yna ar bob trum, craig, llyn, pwll ac afon.\n"Maen nhw'n hen hen enwau ond sydd wedi eu defnyddio gan frodorion a phobl yn perthyn i'r fro honno.\nDywedodd fod yr enwau yn "rhywbeth i'w trysori".\nDyw Margaret Fernleigh, cerddwraig o Dalybont, ddim am weld enw'r Garnedd Uchaf yn cael ei newid chwaith.\n'Effaith ar ddiogelwch'\n"Dwi'n teimlo'n gryf am newid enwau fel dwi'n teimlo'n gryf wrth gerdded yn yr ardal a gweld tai sydd â'u henwau wedi newid.\n"Yn fy marn i mae gan enwau gysylltiad ag ardal a'r ffordd roedd pobl yn byw ac mae Carnedd Uchaf wedi ei ddefnyddio ar lafar yn yr ardal ers cannoedd o flynyddoedd a dwi ddim yn gweld pwynt i'w newid," meddai.\nDywedodd yr Ymddiriedolaeth Genedlaethol, sy'n berchen ar ran o gopa Garnedd Uchaf, mewn datganiad y "byddai enw mynydd wedi ei ddefnyddio am ganrifoedd gan bobl leol."\n"Byddai'n rhaid ystyried amryw o oblygiadau petai na argymhelliad i ail enwi tirnod fel mynydd," meddai.\n"Nid yn unig byddai'n golygu diweddaru mapiau a dogfennau di ri ond byddai hefyd yn cael effaith ar ddiogelwch cerddwyr wrth iddyn nhw grwydro'r mynydd, ac o bosib yn achosi cymhlethdodau pe bai damwain."


Entrepreneuriaid Ifanc yn cael y cyfle i Ddisgleirio\nCafwyd hefyd dwy sioe ffasiwn gan ddylunwyr newydd Sara Owen o Que Sarra a Lucy Brooke-Evans o’r Cocktail Hat, ffilm gan y gwneuthuruwr ffilmiau Jonathan McLaughlin, ac arddangosfa o gelfyddyd gain gan Ria Bennett, a raddiodd â gradd anrhydedd dosbarth cyntaf.\nYn ystod yr egwyl, cafodd y gynulleidfa flasu cacennau Baked Well Cakes gan Sarah Bennett, cig oen Lady of the Lake gan Sion Morgan o Fyddfai, prynu anrhegion gan Lillies Jewellery a mwynhau carolau Nadoligaidd gan Glwb Ffermwyr Ifanc Llangadog.\nMr David Thomas, Sion Morgan o Fyddfai, y Cyng. Siân Thomas, Cadeirydd Cyngor Sir Caerfyrddin \nRoedd yr holl fusnesau a fu’n rhan o'r digwyddiad wedi cydweithio’n agos â Tomas Marks, swyddog datblygu Mentro a threfnwyd y digwyddiad er mwyn helpu i hyrwyddo busnesau newydd a’u cynnyrch.\nDywedodd Michael Dougall, perchennog Celtic Laser sef busnes gweithgaredd laser symudol newydd: “Dwi wedi cyfnewid e-byst â chleientiaid posibl yn barod a bu’r digwyddiad yn un gwerth chweil.”\nDywedodd y Cynghorydd Andrew James: "Roeddwn wrth fy modd i gael bod yn bresennol ac i fod yn dyst i noswaith oedd yn cadarnhau cymaint o dalent ac ysbrydoliaeth sydd gan bobl ifanc Sir Gâr wledig i ddatblygu’u sgiliau a dod yn entrepreneuriaid yn eu rhinwedd eu hunain.”\nMae Mentro’n darparu cymorth busnes am ddim i gefnogi pobl ifanc rhwng 16 a 30 oed trwy gynllun Entrepreneuriaeth Wledig Cynllun Datblygu Gwledig Sir Gâr. Ariennir y prosiect trwy’r Cynllun Datblygu Gwledig (RDP) Cymru 2007 – 2013 gan Lywodraeth Cymru a Chronfa Amaethyddol Ewrop ar gyfer Datblygu Gwledig.\nMaent yn rhoi cyngor a chanllaw am ddim ar ddechrau eich busnes eich hun, ac maent yn codi ymwybyddiaeth o’r benthyciadau cychwynnol a’r cymorth ariannol sydd ar gael. Gallant hefyd helpu i greu cynlluniau busnes a chyllidebau.\nI gael rhagor o wybodaeth, cysylltwch â Tomas Marks ym Menter Bro Dinefwr ar 01558 825336 neu tomasmarks@menterbrodinefwr.org\non 16/01/2015 - 08:41 am


Ble i chwilio am brofiad gwaith | University of South Wales\nBob blwyddyn mae cannoedd o fyfyrwyr PDC yn ymgymryd â phrofiad gwaith, boed hwy ' n brofiad byr un wythnos hyd at leoliadau rhyngosod blwyddyn o hyd.\nMathau o brofiad gwaith\nYmweliadau cwmni a diwrnodau mewnwelediad - ymweld â sefydliad i gael mewnwelediad a dealltwriaeth o'r amrywiaeth o rolau sydd ar gael.\nCysgodi gwaith - gweithgaredd arsylwi sy'n rhoi cyfle i chi gael profiad uniongyrchol o rôl benodol.\nProfiad gwaith tymor byr / interniaethau -lleoliadau 30-70 awr, interniaethau 10 wythnos a lleoliad 3 mis, y gellir eu cynnig ar sail hyblyg.\nProsiectau byw - darnau o waith wedi'u negodi, naill ai ar sail unigol neu grŵp.\nProfiad gwaith / interniaethau diwydiannol - hyd at 12 mis, fel arfer yn cael ei gymryd fel y flwyddyn astudio olaf ond un.\nGwirfoddoli – Delfrydol ar gyfer rhai modiwlau lleoli yn ogystal â meithrin sgiliau a phrofiad.\nDeall yr hyn yr ydych yn ceisio chwilio amdano gyntaf\nMae'n llawer haws dod o hyd i gyfle i chi'ch hun pan fyddwch chi'n gwybod beth rydych chi eisiau ei wneud. Os nad ydych yn siŵr, siaradwch â'ch tiwtor academaidd neu gyda chynghorydd gyrfaoedd yn gyntaf. Efallai y bydd gennych ddiddordeb mewn gweithio gyda chwmni penodol sydd â gwerthoedd ac ethos yn cyd-fynd â’ch rhai chi. Os felly, gallwch fod yn hyblyg gyda'r hyn rydych chi'n fodlon ei wneud gyda nhw. Efallai y byddwch hefyd yn canfod, os byddwch chi'n ymestyn allan, y bydd cyfleoedd nad oeddech chi wedi’u hystyried ar gael. Mae'n bwysig eich bod yn dod o hyd i brofiad gwaith a fydd yn cyflawni'r meini prawf asesu yn y modiwl sy'n gofyn i chi fynd allan ar brofiad gwaith, felly gwnewch yn siŵr mai dyma'ch blaenoriaeth.\nSiarad ag academyddion\nBydd gan academyddion a thiwtoriaid cwrs eu cysylltiadau eu hunain â chyflogwyr a sefydliadau a allai gynnig profiad gwaith i chi. Ewch i gael sgwrs gyda nhw i weld beth allant ei awgrymu.\nAdeiladu perthnasau dros gyfryngau cymdeithasol\nCysylltwch â'ch hoff gwmnïau ar Trydar, Instagram a / neu LinkedIn. Hoffwch a rhowch sylwadau ar y swyddi sydd o ddiddordeb i chi. Bydd hyn yn eich helpu i ddechrau creu perthynas â nhw cyn i chi ofyn iddynt am gyfle profiad gwaith. Mae cysylltu â hwy ar draws y cyfryngau cymdeithasol hefyd yn creu perthynas gryfach ar gyfer pan fyddwch chi'n barod i chwilio am gyflogaeth graddedigion. Edrychwch ar ein canllawiau ar greu proffil LinkedIn a chyfryngau cymdeithasol.\nMae digon o gyfleoedd yn aros amdanoch ar Unilife Connect. Rydym wedi culhau'r cyfleoedd yn benodol i'ch gradd. Edrychwch ar ein tudalen adnoddau. Cofiwch ein bod ar gael ar gyfer un i un os ydych chi eisiau gofyn cwestiynau mwy penodol.\nEdrychwch ar ein hadnoddau i gael help ychwanegol i'ch helpu i ddechrau. Yn ogystal, cewch wybod am unrhyw gyfleoedd profiad gwaith addas a allai fod ar gael trwy eich cwrs neu'ch cyfadran.\nMynychu Ffeiriau Gyrfaoedd a sgyrsiau cyflogwyr\nMae gennym digwyddiadau penodol i ddiwydiant, gwirfoddoli cyffredinol neu ddigwyddiadau gyrfaol a chyflogwyr yn y cyntedd. Gallwch gwrdd â chyflogwyr posibl ar gyfer ymgysylltiad bywyd go iawn yn y sefyllfaoedd hyn.\nCael eich CV yn barod\nMae rhai cyfleoedd profiad gwaith yn fwy cystadleuol nag eraill, felly gwnewch yn siŵr eich bod yn defnyddio ein canllawiau CV i’ch helpu i gael eich un chi yn ei gyflwr gorau.\nOs ydych chi'n gwybod pwy rydych chi eisiau gweithio iddo, chwiliwch am eiriau allweddol fel ‘gyrfaoedd’, ‘swyddi’, ‘gweithio gyda ni’, ‘cymryd rhan’ neu ‘swyddi gwag’. Os nad oes tabiau neu dudalennau gyda'r geiriau hyn ynddynt, ewch i'r wybodaeth ‘cysylltu â ni’ (fel arfer ar waelod y dudalen) a chofnodwch eu cyfeiriad e-bost a rhif ffôn.